
Talán ma már nem meghökkentő, hogy az okoste- 
lefonok után még az épületek is okosak lehetnek: a 
hálózat, a város intelligensebbé válnak azáltal, hogy 
az általuk kibocsátott adatokat összegyűjtjük, ele- 
mezzük és kihámozzuk azokból a számunkra értékes 
információkat. 


A technológia fejlettségének köszönhetően így tesz 
az IBM is az okos mérők által szolgáltatott adatok 
feldolgozásakor, a biztosítási tranzakciók vizsgálata- 
kor vagy az online kereskedelmi adatok elemzésekor. 
A pénzügyi szektorban például korábban a vissza- 
élések kiszűrése jelentős emberi erőforrást igényelt, 
azonban ma már olyan analitikai megoldásokat is al- 
kalmazhatnak az e területen dolgozó szakemberek, 
melyek eddig csak a magas költségvetéssel dolgozó 
bűnüldöző szervezetek - például a CIA vagy az FBI — 
számára voltak elérhetők. 


Olvassák el írásainkat az okos épületekről, az in- 
telligens mérőórákról, a pénzügyi visszaélések fel- 
derítéséről vagy a kórházi informatikában használt 
megoldásainkról. Mindennap azért dolgozunk, hogy 
a technológiát egy-egy újabb területen alkalmaz- 
va korábban lehetetlennek tűnő feladatokat oldjunk 
meg. Ma már a népszámlálási kérdőív feldolgozása 
mindössze 20 másodpercet vesz igénybe, szemben 
a manuális beolvasás 6-8 percével, a kórházi műtét 
elvégzése után pedig azonnal kiderül, mennyit fizet 
majd ezért az OEP, valamint, hogy az intézménynek 
rentábilis volt-e a beavatkozás vagy sem. Használjuk 
hát bátran a technológia nyújtotta előnyöket, és már 
ne csak a gyorsabb, hatékonyabb megoldást lássuk 
azokban, hanem a lehetőséget is olyan összefüggé- 
sek feltárására, amelyek új dimenziókat nyitnak az 
élet legkülönbözőbb területein. 


Tartalmas időtöltést kívánok! 
Veres Zsolt 

Energiakávézók és okos épületek 


Szakértői becslések szerint, a világ energia-fogyasztásának körülbelül egyharmadát teszik ki a kö- 
zösségi és lakóépületek. Amennyiben a nemzetközi trendek folytatódnak, 2025-re az épületek 
lesznek a legnagyobb energia-felhasználók, megelőzve a szállítmányozási és induszt- 
riális szektort együttvéve. A jelenséget a nagymértékű urbanizáció lendülete hajtja. 2050-re a 
világ előreláthatólag több mint 9 milliárdos népességének körülbelül 7090-a városokban él majd, 
ami világszerte erőteljes nyomást gyakorol a városok fenntarthatóságára, energiahatékonyságára 
és kapacitására. 


A technológiai fejlettség mára lehetővé teszi, hogy figyelni tudjuk az épületek által kibocsátott in- 
formációtömegeket. Azáltal, hogy ezt az információt feldolgozzuk, megszüntethetjük az épületek 
hatékonytalanságait, ezáltal csökkentve a költségeket, javítva az energiafelhasználást, végső s0- 
ron élhetőbb lakó- és jobb munkakörnyezetté téve azokat. Az okos épület jól felszerelt és össze- 
kapcsolt közüzemi, tömegközlekedési és egyéb rendszerek összességét jelenti. A természetes élő 
szervezethez hasonlóan összetettek lehetnek ezek a rendszerek, gondoljunk csak a városok hosszú 
évszázadok alatt kialakult épületegyütteseire. Zöld felületek létrehozásával — például tetőkön vagy 
folyosókon - finomíthatjuk az egyelőre még erőteljes határvonalakat a városok, valamint az azokat 
körülvevő erdők és mezőgazdasági területek között. 

Ma már szabályozni tudjuk az energiafogyasztást, de a közeljövőben az épületek meg tudják 
majd választani az energiaforrásukat is. Akár úgy is tekinthetünk minderre, mint egy ,energia- 
kávézóra" — az energiaügyi döntéseket ugyanis olyan könnyű lesz majd hozni, mint megrendelni 
egy kávét. A mai kávézók legtöbbje ingyenes wifit ajánl — a jövő kávézója pedig hozzáférést nyújt 
ahhoz, amit Thomas Friedman úgy nevezett: az , Energia Internet". Ennek segítségével az egyes 
szervezetek dinamikusan változtathatják az energiaforrásaikat az áraknak, a felhasználási időpont- 
nak, valamint az egyéb tényezőknek megfelelően. Amennyiben vannak környezetvédelmi céljaik, 
választhatják például azt, hogy energiájuk 3096-át , zöldebb" forrásokból — például nap- vagy szél- 
energiából — nyerik, de választhatnak a helyi, illetve globális források között is. 

Látható atomi 
kötések 


Úttörő felvételt tett közzé a Science tudo- 
mányos folyóiratban az IBM zürichi kuta- 
tócsoportja, amely olyan részletes képet 
alkotott egy molekuláról, hogy azon meg- 
különböztethetők az atomok közti kö- 
tések különböző típusai. Az új módszer 
segítségével tanulmányozhatják például a 
csodaanyagként ismert grafén szerkezeti 
hibáit, vagy egy kémiai reakcióban nyomon 
követhetik az elektronok haladását. 

, Korábban is láttunk már kötéseket, de nem 
tudtunk azok között különbséget tenni" — 
mondta Leo Gross, a kutatócsoport ve- 
zetője. A képen még az is kivehető, hogy 
milyen hosszúak az egyes atomi kötések, 
a világosabb és sötétebb foltok pedig az 
elektronsűrűséget jelzik. Együttesen ezek 
az információk felfedik a kötések jellegét, 
azt, hogy hány elektronpárt osztanak meg 
egymás között az atomok, valamint azt is, 
hogy mi zajlik a molekulán belül. 

Az IBM kutatólaboratóriumában francia és 
spanyol szakemberek vettek részt az atomi 
erő mikroszkópiának (AFM) nevezett tech- 
nika továbbfejlesztésében. Ennél a kutatási 
eszköznél a minta felszínét aprócska tűhegy 
pásztázza végig, feltérképezve atomi mé- 
retű domborzatát. A tűhegy akár egyetlen 
atomban végződhet, amely a töltéssel bíró 
mintához közeledve kissé megváltoztatja 
annak rezgési frekvenciáját. 

Ugyanez a csoport alkotta meg a londoni 
olimpia előtt az öt gyűrűből álló pentacén 
molekula képét is. Ebben az esetben egyet- 
len igen pici szén-monoxid molekulát hasz- 
náltak tűhegynek a nagyobbacska moleku- 
la felszínének letapogatására. A vizsgálat 
eredményeként példátlanul nagy felbontású 
képet kaptak az öt gyűrűből összekapcsolt, 
olimpiai ötkarikát alkotó szénhidrogénről. 


Az IBM jobb hónapokat jósol a 
kereskedőknek 


A kereskedelem alapvető igénye, hogy egyre pontosabban 
legyenek kifürkészhetők a fogyasztók várható döntései, va- 
lamint, hogy időben sejthetővé váljanak a vásárlási tren- 
dek. Az előrelátó kereskedő jó érzékkel gondoskodik arról, 
hogy a boltban az éppen megfelelő termékmix fogadja a 
vásárlókat. 


Az IBM Smarter Commerce egy átfogó kezdeményezés, amely első- 
sorban az online, a mobil és a közösségi vásárlás trendjeihez való al- 
kalmazkodásban segíti a kereskedőket. A divízió munkája statisztikai 
és elemző szoftverekre támaszkodik, amelyek a hosszabb távú eladá- 
si trendeket és a szezonális csúcsokat is figyelik. A szakemberek az 
Amerikai Egyesült Államok Statisztikai Hivatala által gyűjtött gazdasá- 
gi adatokból dolgoznak, online értékesítési prognózisaik pedig az IBM 
Benchmark adataira épülnek. 


Ébredező vásárlói bizalom: kedv a lakberendezésre 

Az IBM idei kereskedelmi előrejelzései a növekvő vásárlói bizalom első 
jeleiről adnak hírt. A kínai időszámítás szerint a Sárkány Éve köszöntött 
be: ez várhatóan népszerű esztendő lesz a házasulandók között, ami 
megdobhatja a bútoreladásokat is.A másik fontos tendencia, hogy az 
utóbbi években a , kiegészítők" koncepciója az öltözködés területéről 
lassan átterjedt a lakberendezésére is. Az elmúlt években egyre több 
lakástulajdonos döntött úgy, hogy nem költözik el, hanem marad eddigi 
otthonában. 


Divatra mozduló férfiak 

A ruházati cikkek értékesítésére vonatkozó adatokból az a meglepő 
tendencia rajzolódott ki, hogy férfi ruházati termékek értékesítése akár 
890-kal is nőhetett 2012 nyarán. Ez egy erősödő trendet érzékeltet, ne- 
vezetesen, hogy a férfiak egyre nagyobb affinitással közelítenek a di- 
vathoz. 


Előrengések a közösségi médiában 

Az IBM Social Sentiment Index elemzői összevetették két év azonos 
időszakának a Twitteren, a fórumokon, valamint a blogokon közzétett 
bejegyzéseit, és azt tapasztalták, hogy 2012 tavaszán-nyarán a felhasz- 
nálók 5096-kal több promóció hírét osztották meg az online fórumokon, 
mint egy évvel korábban. 


azza] 


A részecske perdülete is lehet 
adathordozó 


Az IBM spintronikati felfedezése áttörést hozhat a tranzisz- 
torok fejlesztésében 


Az IBM tudósainak elsőként sikerült szinkronizálni az elektro- 
nok perdületét, és lefényképezni egy szabályos spin-mintázat 
kifejlődését. 

Mindeddig nem tudhattuk biztosan, hogy elképzelhető-e olyan tech- 
nológia, amely az elektronok spinjét, azaz perdületét használja infor- 
máció kódolására és tárolására. A nagy kérdés az, hogy nem túl gyors- 
e a spin változása az információ megtartásához. Az IBM és a zürichi 
EDH műszaki egyetem kutatói bebizonyították, hogy a szinkronizált 
elektronok spinjének időtartama akár harmincszor hosszabb, 1,1 na- 
noszekundum is lehet. Ez az időtartam megegyezik egy 1 GHZ-es 
processzor ciklusidejével. 


A kód neve: spin 

Napjaink számítógépes technológiája olyan eszközökön alapul, 
melyekben az elektronok töltését használják adatok kódolására és 
feldolgozására. A viszonylag fiatal tudományágként számon tartott 
spintronika azonban új távlatokat nyithat a számítástechnikában. Ha 
a kutatások sikerrel járnak, a spintranzisztorok elterjedésével minden 
eddiginél hatékonyabb adattárolási technológiák kerülhetnek piacra. 


A részecskék keringőznének 

sA tudósok megfigyelték, hogy az elektron spinjei a félvezetőben ha- 
ladva hosszú mikrométereken át úgy mozognak, mint a bécsi kerin- 
gőben az egymást váltó párok — magyarázza Dr. Gian Salis, az IBM 
Research nanorendszerek kutatócsoportjának tagja. — Ha minden pár 
az észak felé tekintő hölggyel kezdi meg táncát, az egymással rotáló 
párok előbb-utóbb más-más irányba néznek majd. A táncosok rotá- 
ciós sebességét szabályozva, egy tökéletes koreográfiával el tudjuk 
érni, hogy egy bizonyos területen minden hölgy egyazon irányba néz- 
Zen. A spint ily módon manipulálva jelentős lépést tehetünk az elektro- 
mosan programozható spintranzisztorok kifejlesztése felé." 


Hosszú perdület 

Az IBM tudósai rendkívül kis területen ultrarövid lézerpulzusokkal kö- 
vették több ezer elektronspin fejlődését. A spinrotáció blokkolásának 
elméleti koncepciója 20083-ra tekint vissza, ám eddig senkinek sem 
sikerült közvetlenül megfigyelnie a jelenséget. Az IBM tudósai a spi- 
nek , szinkronizált keringőjét" egy különleges elektronmikroszkópos 
eszközzel fényképezték le. Megfigyelték, miként mozognak a spinek 
több mint 10 mikrométer, azaz egyszázad milliméter hosszan. Elkép- 
zelhető, hogy ezt kihasználva a jövőben gyors és energiatakarékos 
logikai műveletek végezhetők majd a spin segítségével. 

Hírek 


Üzleti intelligencia okostelefonon és tableten 


Megbízható elemzésekre és előrejelzésekre nemcsak a bankoknak és a biztosítók- 
nak van szükségük. Más iparágakban is szeretnének a jövőbe látni a vezetők, 
sokan közülük , szakember" segítsége nélkül, például saját mobiltelefonjukon. 
Az üzleti intelligenciában rejlő új lehetőségekről beszéltek az IBM szakértői. 


Az üzleti veszélyek és lehetőségek kifürkészé- 
se ma már minden szektorban elsőrendű kér- 
dés. Üzleti intelligenciára (Business Intelligen- 
ce, röviden Bl) mindenkinek szüksége lehet, 
aki át akarja látni szervezetének működését, 
ismerni szeretné a piaci trendeket, tudni akar- 
ja, kik a nyereséget hozó ügyfelek. A vállalati 
Bl-megoldásokat kiegészítik a különböző koc- 
kázatkezelő alkalmazások. 


Bővül a piac 

A Gartner elemzése szerint 2010-ről 2011-re 
1596-kal bővült a BI globális piaca. Az idei évre 
8,999-os növekedés várható Magyarorszá- 
gon, miközben az általános IT-kiadások csök- 
kennek. Ha figyelembe vesszük, hogy a koc- 
kázatkezelési célú BI-alkalmazások ma már a 
katasztrófák megelőzésére is jól használhatók, 
feltételezhető, hogy a BI iránti növekvő keres- 
let egy része már új ágazatok részéről mutat- 
kozik majd. 


A , vezér" is felhasználói élményre vágyik 
Ma már az üzleti intelligenciával szemben is 
elvárás az eddig inkább csak a fogyasztói ter- 
mékeknél figyelembe vett felhasználói élmény 


6  KékRózsa 


vagy esztétikum, de új igényként jelentkezik a 
korlátlan hozzáférés is. A legújabb fejleszté- 
seknek köszönhetően már okostelefonon, 
tableten is készíthetők egészen bonyolult, 
összetett üzletiintelligencia-elemzések. 


Elemzések a zsebben 

Az IBM közelmúltban tartott pénzügyi fórumán 
a globális trendekről és ezek itthon is érzékel- 
hető hatásáról esett szó, eközben a vállalat 
által a legújabb mobil eszközökre kifejlesztett 
Bl-megoldást is megismerhette a közönség. A 
Cognost az IBM egyik üzleti partnere adaptál- 
ta okostelefonra és tabletre a Magyar Telekom 
menedzsmentje számára. A rendszer ,önki- 
szolgáló" üzemmódban működik, a vállalat 
vezetői saját mobileszközükre hívhatnak le je- 
lentéseket. A felület a munkatársakkal közösen 
is használható. , Az IBM felmérése szerint a vál- 
lalatok potenciális teljesítnényüknek akár 3096- 
átis elveszíthetik a nem megfelelő teljesítmény- 
menedzsment következtében. Az IBM komplex 
üzletintelligencia-megoldásai e veszteségek 
elkerülésében segíthetnek" — nyilatkozta Veres 
Zsolt, az IBM Magyarország vezérigazgatója 
az eseményt követő sajtótájékoztatón. 


Csúcstechnológia 
támogatja a mobil 
fizetés terjedését 
Magyarországon az első 
FlexSystem 


Az IBM tavasszal mutatta be PureSystems 
névre keresztelt integrált rendszercsaládját. A 
technológia különlegessége, hogy egyesít min- 
den rendelkezésre álló IT-elemet — fizikait és 
virtuálisat egyaránt. A beépített szakértelemmel 
ellátott megoldás hamarosan itthon is bizonyít- 
hat: a biztonságos mobilfizetési megoldásokat 
fejlesztő Cellum Csoport nemrég egy, a termék- 
családba tartozó FlexSystem rendszerrel kor- 
szerűsítette informatikai infrastruktúráját. 

A Cellum havi több mint egymillió mobil fizetési 
tranzakciót kezel Magyarországon, és az utóbbi 
években külföldön is terjeszkedik. A Cellum arra 
számít, hogy az albán és az osztrák piacokon 
elindított új szolgáltatásokkal a jelenlegi tranzak- 
ciószám a többszörösére növekszik — ehhez a 
forgalomhoz a vállalatnak a korábbinál erősebb 
szerver- és storage-környezetre van szüksége. 
A Cellum az idén esedékes szerver- és tároló- 
park-cseréjénél a PureFlex mellett döntött. A 
választást indokolva Inotay Balázs, a Cellum 
Global stratégiai igazgatója a technológia kapa- 
citását és megbízhatóságát emelte ki. A vezető 
úgy fogalmazott, hogy a FlexSystem lesz a vál- 
lalat adat- és alkalmazási rendszerének magja. 
Havi 10-15 millió ttianzakció kezelésénél a gyor- 
saság mellett az eszközmenedzselhetőség, a 
rendelkezésre állás biztonsága és a rendszer 
bővíthetősége is fontos kritériumok, de a koráb- 
bi tesztek során a vállalat számára bebizonyo- 
sodott, hogy az IBM technológiája e területeken 
is jól teljesít. A PureFlex már házon belül van, az 
informatikai környezet behangolása és a telepí- 
tés után, a USER Rendszerház közreműködé- 
sével legkésőbb januárban élesben is működés- 
be lép a rendszer. 


Tesztelj okosabban! 


Az IBM új szoftvertesztelési megoldása jelentősen csökkenti a 
tesztkörnyezettel és a teszteléssel kapcsolatos költségeket. 


Napjaink alkalmazásai és előállított termékei egyre komplexebbek. Pél- 
dátlan mértékű integráltság és függőség figyelhető meg a rendszerek, a 
folyamatok és az infrastruktúrák között. Akár hagyományos szoftverfej- 
lesztési, akár felhőalapú környezetet vezetnek be, a vállalatok egyre több 
technológiát hasznosító, jobban integrált és intelligensebb termékeket, 
rendszereket és szolgáltatásokat képesek létrehozni. 


Az innovációt és a növekedést a szoftverek táplálják, azonban új kihívások 

jelennek meg ezen összetett, heterogén alkalmazások, termékek és szol- 

gáltatások tesztelése terén, melyek lassítják a minőségi szoftverek piacra 
kerülését. Mik ezek a kihívások? 

e A tesztelés növekvő költsége. 

— Mivel a minőségbiztosítás teljes költsége túlmutat a tesztelők munka- 
bérén, a keresetek globális emelkedése miatt a kihelyezett és kiszer- 
vezett tesztelési stratégiák egyre kevésbé praktikusak és alkalmasak 
a szoftverminőség-biztosítás dinamikájának és költségének javítására. 

— Az egyre növekvő komplexitású, heterogén tesztkörnyezetek kiépíté- 
sébe és fenntartásába jellemzően befektetett összegek tovább emel- 
kednek (és az elmúlt évtizedben több mint ötszörösére nőttek). 

e A fejlesztés komplexitásának növekedése -— miközben a tesztelők meg- 
próbáltak lépést tartani a fejlesztő csapatokkal, új kihívások jelentek 
meg az összetett alkalmazások, termékek és szolgáltatások komplex, 
heterogén környezetben történő tesztelése során, és ez gyakran késé- 
sekhez és további költségekhez vezetett. 

e A szoftverek piacra kerülésének növekvő ciklusideje — a szervezetek 
már nem engedhetik meg maguknak, hogy kompromisszumot kösse- 


nek, és válasszanak a szoftver minősége és a piacra kerülés sebessége 
vagy ideje között. 


Az IBM ezen kihívások leküzdésére bemutat egy új szoftvertesztelési 
megoldást, amely segítséget nyújt a tesztkörnyezetek költségeinek 
csökkentésében, a gyorsabb piacra kerülésben és a szoftvermi- 
nőség javításában. 

e A tesztkörnyezetekben felhasznált alkalmazások, adatbázis-kezelő 
rendszerek, alkalmazásszerverek, üzenetkezelők virtualizációjával és 
Használatával csökken a valós terhelés a szervereken, ezáltal jelentős 
hardverköltséget is megspórolhatunk. 

s Az integrációs tesztelés előrehozható a fejlesztési életciklus 
korai fázisába, ezáltal lerövidíthetjük a jobb minőségű termék piacra 
kerülését, hiszen már a fejlesztés során kiszűrhető a hibák nagy része, 
és a fejlesztőknek nem kell várakozni az integrációs tesztkörnyezetre. 


Bővebb információ: € balazs.preisingerOhu.ibm.com vagy 
€ http://www-0O1.ibm.com/software/rationalvelcome/greenhat/ 


Online panaszkezelő rendszer indul Veszprémben 


Mostantól üzenetrögzítő helyett online ügykezelő felület fogadja a veszprémiek panaszait. 


A Magyar Tudományos Akadémia 2011-ben az IBM Magyarország meg- 
bízásából készített egy felmérést. Az Okos városok elnevezésű kuta- 
tás azt vizsgálta, milyen lépések szükségesek ahhoz, hogy egy település 
élhetőbbé, intelligensebbé váljon. Navracsics Tibor közigazgatási és 
igazságügyi miniszter a tanulmány tavalyi bemutatásakor a Veszprémben 
létrejövő kooperációt az önkormányzati szféra, a tudományos világ és az 
innovációt ösztönző ipar példamutató összefogásának nevezte. 


Egy okos megoldással előrébb 

Az IBM Magyarország az önkormányzat felkérésére kutatás-fejlesztési 
megállapodás megkötésével megbízást adott a Pannon Egyetemnek a 
rendszer kidolgozására. A városvezetők reményei szerint a platform elindí- 
tása az első lépés lehet a városi ügyintézési rendszer kiépítésében. 


Panasz nyomkövetővel 

Parlagfűveszély, elmaradt szemétszállítás, áramkimaradás, csőtörés, Csú- 
szós utak -— csak néhány példa, hogy milyen típusú panaszok kezelését 
végzi majd a rendszer. A panaszdokumentum életútja az ügyintézők szá- 
mára egyértelműen követhetővé válik, az állampolgárok pedig értesítést 


kapnak az ügyintézés sikerességéről. A bemutatóra szervezett sajtótájé- 
koztatón Porga Gyula polgármester méltatta a technológiai újítást, amely 
az állampolgári igények magasabb szintű kielégítését teszi lehetővé. Az 
újítással jelentős munkaerő- és irodaköltség is megtakarítható. 


Együtt az egyetemmel 

Az IBM szoftvermegoldásokon alapuló rendszer fejlesztését és üzemelte- 
tését az egyetem végzi. A fejlesztéseket a Pannon Egyetem Műszaki In- 
formatikai Karának szakemberei hajtották végre. Az intézmény egyébként 
több területen is együttműködik az IBM-mel és Veszprém városával az 
élvonalbeli technológiák támogatójaként. 

s, Az IBM Smarter Cities, azaz Okos városok elnevezésű kezdeményezésé- 
hez kapcsolódva ez a veszprémi fejlesztés is lehetőséget nyújt arra, hogy a 
város polgárai megtapasztalhassák azokat az előnyöket, amelyeket a mo- 
dern informatikai eszközök alkalmazása nyújt a közigazgatásban. Egy kis 
lépéssel közelebb kerültünk ahhoz, hogy az IBM által kínált technológiák 
segítségével a hivatali ügyintézés kényelmesebb, gyorsabb, átláthatóbb és 
olcsóbb legyen" - fogalmazott Pongrácz Ferenc, az IBM szolgáltatási 
üzletágának vezetője. 

Vezetői kulcs a sikerhez 
Uj technológiák, kreativitás és rugalmasság 


Egyre nehezebb sikeresnek lenni. A földrajzi határok gyakorlatilag már nem jelentenek akadályt 
a konkurencia számára, az információk villámgyorsan terjednek - a technológiai újítások sorra 
követik egymást. Egyvalami biztos tehát: a változás. A szervezetek, cégek vezetői világszerte 
egyetértenek abban, hogy a változásokra való gyors reagálás, a rugalmasság és az innovatív 
hozzáállás a siker elengedhetetlen feltételet. 


A gazdasági válság a döntéshozók figyelmét a 
technológia és az innovatív megoldások okos 
alkalmazására irányította. Jóllehet, a vezérigaz- 
gatók (CEO), az informatikai vezetők (CIO) és 
a pénzügyi vezetők (CFO) egyetértenek abban, 
hogy példátlanul összetetté vált a piaci kör- 
nyezet, a felmerülő problémák megoldásának 
lehetőségeiről eltérő az elképzelésük. Az IBM 
Institute for Business Value 75 országban, 60 
iparágból több mint 7000 vezető munkatársat 

szólított meg, és elemezte a különböző szerve- 
zetek, cégek képviselőinek véleményét. Ennek 
eredményeképpen született meg az IBM veze- 
tői felmérések sorozata, az ún. C-suite studies, 
mely egy, a csúcsmenedzserek vállalatvezetési 
elképzeléseit átfogó gyűjtemény. A négy említett 
felmérésen túl a Global Chief Human Resource 
Officers Study (Globális emberierőforrás-veze- 
tői felmérés) és a Global Chief Marketing Offi- 
cer Study (Globális marketing vezetői felmérés) 


na 
C-suite 
felméréssorozat 
Közös jövőkép: 
a nemzetközi szervezetek vezető 
képviselőinek meglátásai és gondolatai. 


"2 


egészíti ki a sorozatot. A tanulmányok mindegyi- 
kének jellemzője, hogy az adott időszakról a 
maga nemében a legszélesebb körű felmé- 
rés, amely a gazdaság és az ipar legkülön- 
félébb szereplőinek csúcsvezetőivel folyta- 
tott egyéni beszélgetések alapján jött létre. 
Az IBM a felmérések mindegyikét rendszeresen, 
kétévenként megismétli, így könnyen összeha- 
sonlítható, hogy az adott időszakban hogyan 
változnak a vélemények. 


Aktuális 


Vezetői tanulmányok 


Ismerje meg globális vezetői felméréseink eredményét. Alábbi rövid összefoglalónk 
alapján eldöntheti, hogy melyik tanulmány érdekli részletesebben. Bővebb magyar nyel- 
vű információért látogasson el weboldalunkra. 


Global CEO Study - 2012. május 

A 64 országban, 1700 ügyvezető megkérdezésével készített felmérés a vállalatirányítás és a tech- 
nológia kapcsolatáról, 18 iparágból ad átfogó képet. Ez az ötödik kutatás az IBM kétévenkénti 
globális ügyvezetői felméréseinek sorában, és az első, mely szerint a következő három évben a 
technológia lesz a szervezet életét legjobban befolyásoló tényező, megelőzve a változó gazdasági 
és piaci környezet hatásait. A tanulmány megállapítása szerint a versenyképes vállalatok adatbá- 
Leading Through nyászatban is ügyesebbek, mint társaik; az ideális munkaerő nemcsak kreatív, de jó kapcsolatte- 
Connections s remtő is; a jövő vezetője közösségi platformon építi a vállalati kultúrát és üzletet is itt köt. 

€ ibm.com/hu/ceostudy2012/ 


Global CIO Study - 2011. május 

A nemzetközi tapasztalat szerint a cégek a technológiában és az innovációban keresik a válságból 
kivezető utat, azaz a technológia egyre inkább a versenyelőny-szerzés eszközévé és a vállalkozá- 
sok valamennyi tevékenységének szerves részévé válik. 71 ország 3000 informatikai vezetőjének 
véleménye szerint is a CIO-k szava egyre erősebb az üzleti döntésekben. Az érdeklődés fókusz- 
pontjában pedig leginkább a felhőalapú megoldások, az üzleti intelligencia és analitika, valamint 
a mobilitás állnak. 

€ ibm.com/hu/ciostudy2010/ 


TM. 
Esszriticri 
CIOE 


IBM 


Global CMO Study - 2011. október 

Hogyan látják jelenleg a marketingvezetők saját területüket és a valóságot, amelyben dolgoznak? 
Az IBM több mint 1700 marketingvezető véleményét ismerte meg. Azok a megállapítások, ame- 
lyek az IBM Global CMO Study 2011 felméréséből következtek, sok tekintetben meglepetéssel 
szolgáltak. 

Az tűnik ki ugyanis, hogy a marketingvezetők nagy része nem tart lépést a szakmájukat átformáló 
digitális ttendekkel, nem követi fogyasztóik online véleménynyilvánításait. A nyilatkozók csaknem 
Ete] 10 fele kiszorítva érzi magát vállalatának termékfejlesztési és árpolitikai döntéseiből, és bizonytalan, 
Strengthened . ha konkrét pénzügyi mutatókkal kell alátámasztania munkájának eredményeit. 

€ ibm.com/hu/cmostudy2011/ 


Global CFO Study - 2010 

Több mint 1900 pénzügyi igazgató és pénzügyi osztályvezető véleménye szerint a pénzügyi 
igazgatóknak egyre nagyobb szerep jut abban, hogy segítsék a vállalatok vezérigazgatóját és 
igazgatótanácsát az olyan fontos döntések, választások és kompromisszumok meghozatalában, 
amelyek meghatározzák, hogy a cég értéket teremt-e vagy éppen megsemmisíti azt. 

A pénzügyi igazgatók szerepe jócskán túlnőtt a hagyományos pénzügyi ellenőrzésen és felügye- 
leten. De hogyan juttathatják a pénzügyi igazgatók versenyelőnyhöz cégüket a mai, folyamatosan 
változó környezetben? Miként járulhatnak hozzá, hogy a vállalatok ne csak gyorsabban hozzák 
meg döntéseiket, de ezek jobb döntések is legyenek? 

€ ibm.com/hu/cfostudy2O10/ 


hel New 
Value 
Integrator 


Global CHRO Study - 2010 

A 61 országban, több mint 700 emberierőforrás-vezető véleményét összefoglaló felmérés sze- 
rint számos tényező korlátozza a szervezeteknek azt a képességét, hogy hatékonyan tudjanak 
erőforrásokat rendelni a lehetőségekhez. Az emberierőforrás-igazgatók alapvető hiányosságokról 
számoltak be vállalataiknál a jövőbeli vezetők kinevelésére, a munkaerő szakértelmének és ké- 
pességeinek gyors továbbfejlesztésére, illetve a tudás hatékony kitermelésére és megosztására 
vonatkozó képességek terén. 

€ ibm.com/hu/chrostudy2010/ 

Üzleti intelligencia 

a betegellátásban 

A győri Petz Aladár Megyei Oktató 
Kórház az IBM Cognos segítségével 
javítja a működés gazdaságosságát 
és a betegellátás minőségét 
e 


Kórházainkban ma már mindenütt alkal- 
maznak gyógyítást segítő betegadminiszt- 
rációs, valamint a pénzügyi folyamato- 
kat kezelő gazdasági rendszert, jellemző 
azonban, hogy ezek egymástól elkülönül- 
ten működnek. A kórházi menedzsment 
nehéz helyzetben van, amikor a tényleges 
állapotot tükröző adatokat akar kapni ah- 
hoz, hogy a lehető legkisebb késleltetéssel 
ellenőrizhesse az intézmény működését és 
befolyásolhassa a folyamatokat. 


, Sokkal mélyrehatóbb információs rendszer 
szükséges ahhoz, hogy a kórház minden beteg 
ellátásához azonnal és közvetlenül hozzá tudja 
rendelni annak költségeit — mutatott rá dr. Ska- 
liczky Zoltán, a Petz Aladár Kórház szervezési 
igazgatója -, a meglévő rendszerek közvetlen 
összekapcsolása azonban körülményes és költ- 
séges. Tapasztalataink és tanácsadóink vélemé- 
nye alapján arra a megállapításra jutottunk, hogy 
erre a célra az üzleti intelligencia rendszerek a 
legalkalmasabbak. Mi a világ egyik legismertebb 
BIl-eszközét, az IBM Cognost választottuk, mi- 
után mérlegeltük a rendszer képességeit és bir- 
toklási költségeit." 


Az IBM Cognos a Petz Aladár Kórház informa- 
tikai rendszereiből kinyeri a vezetőség által kért 
információkat, és az adatok közötti összefüggé- 
seket a megadott szempontok szerint elkészí- 
tett jelentésekben mutatja be. 

,A betegadminisztrációs és a gazdasági rend- 
szerből nyert adatok alapján az IBM Cognos 
segítségével például minden műtétről azon- 
nal meg tudjuk állapítani, hogy mennyibe 
került a kórháznak — mondja a szervezési igaz- 
gató. — A rendszer előszámítást végezhet arra 
nézve is, hogy az OEP az adott műtétért meny- 
nyit fog fizetni, azaz a beavatkozás nyereséges 
vagy veszteséges volt-e a számunkra." 


Az IBM Cognos a betegre, beavatkozásra le- 
bontott számítások sokaságának összehason- 
lítására is lehetőséget ad, így többek között az 
azonos műtéteket végző belgyógyászati osztá- 
lyok és sebészek teljesítménye is összevethető. 
Mindemellett még az aktuális elszámolási hó- 
napban módosíthatók az előirányzatok az osz- 
tályok tényleges kihasználtsága alapján, hogy 
az OEP volumenkorláthoz igazodva a kórházak 
legteljesebben kihasználhassák a kapacitásukat. 


, Ezeket az információkat kontrolling szerveze- 
tünk eddig is előállította, de ez időigényes em- 
beri munkával járt, ráadásul a menedzsmentnek 
korábban nem nyílt lehetősége arra, hogy a fo- 
lyamatokba még az események bekövetkezte 
előtt beavatkozzon — mutatott rá a szervezési 
igazgató. -— Az IBM Cognos viszont amellett, 
hogy ad hoc egyedi lekérdezésekre is lehetősé- 
get ad, az előre konfigurált, napi és heti ripor- 
tokat automatikusan, emberi beavatkozás nélkül 
állítja elő. Olyan műszerfalakat is készítettünk, 


amelyeken kórházunk középvezetői, az osztály- 
vezető főorvosok is sokkal hamarabb jutnak in- 
formációhoz az irányításuk alá tartozó szervezeti 
egység szakmai és gazdasági teljesítményére 
vonatkozóan, így időben megtehetik a megfele- 
lő lépéseket. Ez a tervezett, szabályozott, üzem- 
szerű működés alapfeltétele — lényegében azért 
döntöttünk az IBM Cognos mellett, hogy ezt 
megteremthessük." 


A Petz Aladár Kórház a TIOP 2.2.7-es pályázat 
keretében, európai uniós támogatással valósítja 
meg azokat a fejlesztéseket, amelyek részeként 
bevezette, illetve bővítette az IBM Cognos szá- 
mára adatokat szolgáltató információs rendsze- 
reket, és frissítette a Bl rendszert is. A projekt 
2012 júliusában fontos mérföldkőhöz érkezett, 
de a fejlesztések ezzel nem zárultak le. A kórház 
többek között online szolgáltatások bevezetését 
tervezi a háziorvosok és a lakosság számára. 


,Az egészségügy strukturális átszervezését 
célzó Semmelweis-program értelmében a kór- 
házaknak a jövőben versenyképes szolgálta- 
tóként kell megjelenniük a piacon, és a beteg- 
ellátás színvonalát, például a sikeres műtétek 
arányát, az OEP finanszírozáson felül meglévő 
kapacitást bemutató adatokat nyilvánossá kell 
tenniük — tette hozzá dr. Skaliczky Zoltán. — 
Ehhez folyamatosan nagy mennyiségű informá- 
ciót kell feldolgoznunk, és ezen a téren az IBM 
Cognos pótolhatatlan képességekkel bír." 


, Ugy rakjuk 
egymás mellé 
az elemeket, 
mint a puzzle 
darabjait" 


Sikeresen zárult az Egis Nyrt-nél 
az IBM Maximo karbantartási 
rendszer bevezetésének első 
szakasza. A közös munkáról 
Bures Magdolna, az Egis 
informatika főosztály IT 
Alkalmazás osztályának 
projektvezetője és Varga Gábor, 
a vállalat karbantartást 


osztályának vezetője beszélt. 


Milyen igénnyel indult az IBM Maximo 
projekt az Egisnél? 

A karbantartás és a műszaki jellegű feladatok 
informatikai támogatásához kerestünk olyan 
rendszert, amely teljesen lefedi e tevékenységi 
kört, és amely szakaszosan vezethető be és bő- 
víthető. Az volt a víziónk, hogy mindezt egyetlen 
rendszerrel szolgáljuk ki a sok kicsi helyett, a 
korábban már bevezetett SAP-val összekap- 
csolva, a kollégák pontos igényei szerint. Az 
Egis karbantartási osztályának az ötlete volt a 
rendszer bevezetése, az informatikai főosztály 
pedig támogatta az elképzelést. 


Miért az IBM megoldását választotta az Egis? 

Versenytársaink közül sokan a Maximoval 
vezetik a karbantartási folyamatokat, bizonyá- 
ra nem véletlenül. Számos IBM-es alkalmazást 
használunk, elég nagy WebSphere portál fel- 


Ah 


használók vagyunk. Megnéztük, hogy a Ma- 
ximon kívül mit találunk még a piacon. Szóba 
került az SAP PM karbantartás modul és az 
Infor cég EAM nevű terméke is. Megvizsgáltuk, 
hogy melyik rendszer mit tud, mik az előnye- 
ik és a hátrányaik, valamint figyelembe vettük 
azt is, hogy a felhasználóknak mi a véleménye 
róluk. Készítettünk egy előzetes felhasználói 
követelményspecifikációt, amelyre minden po- 
tenciális szállító válaszolt. Az alapján döntöt- 
tünk, hogy a rendszer mennyire képes az Egis 
feladatait szolgálni. 


Megfelelő ütemben halad az IBM Maximo 
bevezetése az Egisnél? 

A végcélt szem előtt tartva úgy rakjuk össze 
az elemeket, funkciókat, mint a puzzle darab- 
jait. Nem lehet egyszerre bevezetni egy ilyen 
komplex rendszert — előbb úgymond ,ehető 
méretű" szeletekre kell darabolni azt. Az első 
szakasz a gyártó üzemek karbantartásának 
a támogatását fedi le. A rendszer — amelynek 
kialakítása során természetesen az IBM-es 
tanácsadók javaslatait is figyelembe vették — 
olyan, amilyet a karbantartási osztályon dolgo- 
zók megálmodtak maguknak. Jelenleg az adat- 
feltöltés és adattisztítás zajlik. A hibabejelentés 
még nem a rendszerben történik, ám már most 
tudjuk, hogy működőképes. 


Eddig milyen kézzel fogható haszna volt 
a rendszer bevezetésének? 

Az IBM Maximo funkcionalítása nagyjából le- 
fedi a mi tevékenységeinket. Ugyanakkor figye- 
lembe vesszük a best practice-eket, mivel ez 
sok felhasználó tapasztalatait összegzi, és ha 
kell, a saját folyamatainkon változtatunk. Ennek 


. Heferemeia 


köszönhetően utóbbiak szépen kitisztultak. Az 
egységesítés és a folyamatszemlélet irányába 
visz bennünket a rendszer bevezetése, és eb- 
ben a menedzsment is támogat bennünket. 


Mi mindenre nyújt megoldást a Maximo? 

Funkcionalitását tekintve a rendszer magá- 
ban foglalja a teljes karbantartási folyamatot 
a hibabejelentéstől és hibaosztályozástól az 
elhárításon és a berendezések életút-kezelé- 
sén át egészen a dokumentációkezelésig és 
a riportolásig. A gyógyszerbiztonsági előírá- 
sokat is figyelembe kellett vennünk a rendszer 
kiválasztásakor, mivel a gyógyszergyártásra 
vonatkozó követelmények között szerepel a 
karbantartás pontos dokumentálása. Az en- 
nek megfelelő hitelesített bevezetést sikeresen 
hajtottuk végre, ezt elfogadják tőlünk a nem- 
zetközi hatóságok is. 


Hogyan jellemeznék az Egis és 
az IBM munkatársai közti kapcsolatot? 
Hamar egyértelművé vált számunkra az IBM- 
es kollégák szakmai hozzáértése és kompe- 
tenciája.  Tudásuk meggyőző, empatikusak 
és rugalmasak, kifejezetten könnyű a közös 
munka. Persze, először meg kellett ismernünk 
egymás kultúráját, képességeit, és meg kellett 
tanulnunk egymás nyelvét is. Workshopokat 
tartottunk egymásnak, sőt, gyárlátogatást szer- 
veztünk az IBM-es kollégáknak, hogy lássák, 
mire fogjuk használni a rendszert. Részünkről 
pedig azt érezhetik, hogy olyan ügyről van szó, 
amit mi magunk is akarunk. Felismertük, hogy 
az egységes ügymenet-kezelés világtrend, és 
a hatékonyan működő vállalatoknak lépést kell 
tartaniuk az új technológiai megoldásokkal. 


"a 

HUMANSOTT Kft. 


Közös önkéntes munkával is 
lehet partnerkapcsolatot építeni 


90 adag csirkepaprikás és 50 adag gulyásleves készült el szeptember 
27-én az IBM-HUMANsoft partnertalálkozón a fedél nélkül 


élők számára. A csapatépítő program résztvevőt - a két vállalat 


munkatársat, üzletág-vezetői -— maguk szállították el az ételeket a 


ChefParade főzőiskolából a zuglói ,, Vonat" Éjjeli Menedékhelyre. 


A legkedvesebb ajándék az lehet, amit saját ma- 
gunk készítünk el, és személyesen nyújtunk át 
annak, akinek szánjuk. Ha azokat ajándékozzuk 
meg, akik élethelyzetük miatt segítségre szo- 
rulnak, akkor azzal példát is mutatunk szűkebb 
és tágabb környezetünknek. Ez volt az egyik 
vezérelve annak a csapatépítő partnertalálkozó- 
nak, amelyen a ChefParade óbudai gasztro-ren- 
dezvényközpontjában kötényt vettünk fel, majd 
együtt aprítottunk, vágtunk, kevertünk, sütöttünk 
és főztünk. ,, Tudatosan nyitunk olyan partnerek 
felé, akikkel korábban nem volt szoros a kapcso- 
latunk. A HUMANsoftot innovatív, új utakat 
kereső cégnek tartjuk, és erre a megújulási 
képességre van ma szüksége mindenkinek a 
piacon" — fogalmazott Izbéki Csaba, az IBM 
partnerkapcsolati igazgatója. 


Minden kézre, mindenki munkájára szükség 
volt ahhoz, hogy időben elkészülhessen a va- 
csora a résztvevők és az éjjeli menedékhely lakói 
számára. Először mindannyian kihúztuk egy-egy 

étel nevét, így alakultak a csapatok. Az étel ne- 
véhez megkaptuk a részletes leírást tartalmazó 
receptet a pultra helyezett hozzávalókkal együtt. 
A recept elolvasása után a csapaton belül meg- 
beszéltük, ki melyik munkafázist vállalja, és már 
hozzá is fogtunk a főzéshez. 


sEz az első alkalom, 
hogy főzünk és ételt 
osztunk rászorulóknak" 
- "mondta Somlyai 
Gábor, a HUMANSsoft 
ügyvezető igazgatója 
az egyik készülő fogást 
kavargatva, majd hoz- 
zátette: , A HUMANsoft 
ugyanakkor ismert arról, hogy számos ponton 
veszi ki a részét a társadalmi felelősségvállalás- 
ból. Ezeknek a feladatoknak a teljesítését szolgál- 
ja például a Neumann János Tehetséggondozó 
Program, az egészségmegőrző és sportrendez- 
vények szponzorálása, illetve a hátrányos helyze- 


tű fiatalok támogatása informatikai eszközökkel." 
Az IBM Magyarország szintén komoly energi- 
ákat mozgósít a tudományos munka és tehet- 
séggondozás mellett a hátrányos helyzetűek 
támogatására. Önkénteseik egy része a vállalat 
tudását és saját tapasztalatait továbbadva segít, 
de sokan vállalnak fizikai munkát is. 

Ha elakadtunk valahol az ételek készítésében, 
a ChefParade gyakorlott séfjei segítettek, ám 
egymástól is rengeteget tanultunk: ki hogyan pá- 
rol, ízesít és fűszerez, ki milyen praktikákat lesett 
el otthon a szüleitől és a nagyszüleitől. Persze 
nem ez volt az egyetlen témánk: rátértünk annak 
megbeszélésére is, hogy ki melyik vállalatnál, 
milyen pozícióban dolgozik, mely területekért fe- 
lelős, és hamar előkerültek a névjegykártyák is. 


, Minden kapcsolatnak az elején dől el, hogy az 
milyen irányba fog haladni, ezért fontos, merre 
tesszük meg együtt az első lépéseket" — mond- 
ta Izbéki Csaba. , Fontos, hogyan tudjuk a két 
vállalat portfólióját úgy összefésülni a különböző 
területeken, hogy azok egymást erősítsék. Nem 
azokat a helyeket keressük, ahol már mind a 
ketten ott vagyunk, hanem azokat, ahol ketten 
erősebbek lehetünk. Az IBM és a HUMANsoft 
kapcsolata most épül. A HUMANsoft eddig 
más gyártók termékeivel foglalkozott, ám eljött 
a pillanat, amikor a piaci kihívásokat figyelembe 
véve a két cég úgy döntött, hogy nyit egymás 
felé. A rendezvénynek kettős célja van: az egyik, 
hogy az IBM-nél és a HUMANSsoftnál dolgozó 
kollégák megismerjék egymást, hiszen a közös 
tevékenység és a személyes találkozás lehet a 
későbbi jó munkakapcsolat alapja. A másik cél- 
ja az esemény karitatív oldala, egy gesztus azok 
felé, akik jelenleg nehéz helyzetben, otthon nélkül 
kénytelenek élni. A munkát összekötöttük azzal, 
hogy tegyünk valamit azokért, akiknek segítségre 
van szükségük." 


Vacsora után már csak egy feladatunk volt: 
kiszállítani az ételt az éjjeli menedékhelyre, és 
megvendégelni a lakókat. Azok közül, akiknek 
nincsen saját otthonuk, sokan már annak a tu- 
datnak is örülnek, hogy valaki gondol rájuk, nem 
feledkezett el róluk. Minden munkatársunkat és 
partnerünket arra biztatjuk, hogy ha teheti, csat- 
lakozzon önkéntesként egy-egy célhoz, és ami- 
kor ideje engedi, saját munkájával segítse a ka- 
ritatív tevékenységet. A sikeres partnertalálkozó 
után bízunk abban, hogy minél több alkalmunk 
lesz együtt dolgozni az üzleti és a civil szférában 
egyaránt. 


[-Systems 


Hosszú távra alapozza közös 

jövőjét az IBM és a T-Systems 


Nagyszabású integráció zajlott le az elmúlt hónapokban a Magyar Telekom 


csoportnál: a társaság nagyvállalati infokommunikációs (IKT) profilját 


alkotó leánycégek T-Systems Magyarország Zrt. néven egyesültek. Az 


összevonással az ország legnagyobb rendszerintegrátora és az egyetlen teljes 


körű IKT-szolgáltatója jött létre. Az új vállalat stratégiai partnerének tekinti 


Mérföldkőnek minősülő lépésre szánta el ma- 
gát a közelmúltban a Magyar Telekom. A leg- 
nagyobb hazai távközlési szolgáltató egyetlen 
cégbe integrálta a nagyvállalati infokommuni- 
kációs piacon tevékenykedő leányvállalatait, 
az IŐSYS-t, a Dataplexet, az ISH-t és az idén 
áprilistól már T-Systemsként működött egykori 
KFKI-LNX-et. (Az infokom portfóliót eddig alko- 
tó öt vállalatból egyelőre négyet integráltak, a 
Daten-Kontor jövőre válik az új cég részévé.) Az 
október elsejével T-Systems Magyarország Zrt. 
néven egyesült vállalkozás összesen 1800 főt 
foglalkoztat, éves árbevétele eléri a 120 milliárd 
forintot. A társaság az átalakulással az ország 
egyetlen teljes körű IKT-szolgáltatójává vált, 
amely távközlési és IT-infrastruktúra-, alkalma- 
zásfejlesztési, illetve rendszerintegrációs szol- 
gáltatásokat egyaránt nyújt az ügyfeleknek. Az 
ügyfélbázist az intézményi szféra mellett az 50 
főnél nagyobb létszámú és évi egymilliárd forin- 
tot meghaladó forgalmú cégek adják, beleértve 
azokat a középvállalatokat, amelyeknek vagy 
már most is nyújtanak IT-szolgáltatást, vagy 
amelyek egy-két éven belül potenciális megren- 
delővé válhatnak. Ez mintegy 600 nagyvállala- 
tot és 2300 egyéb céges ügyfélcsoportot jelent. 

A T-Systems az integrációval nemcsak a ha- 
zai mezőnyben erősítette meg piacvezető po- 
zícióját, hanem európai méretekben is ott lehet 
a meghatározó IKT-szolgáltatók között. A tel- 
jes forgalomból 396-ot képvisel a külföld, de a 
mutatót két-három éven belül kétszámjegyűre 
kívánják növelni. 

A T-Systems Magyarország Zrt. számos 
elődvállalata volt partnere az IBM-nek, az ICON 
és az IBM kapcsolata például több mint egy év- 
tizedre nyúlik vissza. Az ISH Informatika Kft. el- 


az IBM Magyarországot, amellyel közös üzleti akciókat is tervez. 


sősorban az IBM-platformú kórház-informatikai 
rendszerek területén, míg az IÓSYS Zrt. szoft- 
veroldalon volt elkötelezett IBM-partner" — em- 
lékezik vissza Budafoki Róbert, a T-Systems 
Magyarország Zrt. vezérigazgatója. 

Hozzáteszi: Ma a T-Systems - mindezen 
kompetenciákat egyesítve — az IBM legmaga- 
sabb , System Integrator" minősítésű partnere, 
míg az IBM a T-Systems Magyarország stra- 
tégiai beszállító partnere lett. Ezen partnerség 
nem csupán a teljes hardverportfólió értékesíté- 
sét és támogatását teszi lehetővé - a két vállalat 
mindemellett tudatosan tervezi közös üzleti ak- 
cióit együtt definiált stratégiai irányok mentén." 

Ami a legfontosabb ,közös többszörösöket" 
illeti, Budafoki Róbert szerint a hardverterületen 
ezek közé sorolható az IBM PureFlex platform- 
jára alapozott Private Cloud szolgáltatás kiépí- 
tése mind a meglévő, közösen installált bázisra, 
mind pedig az új ügyfelek számára kialakítva. 
Ezen túl lehetőséget lát a kritikus üzleti rend- 
szerek szélesebb körű piacra vitelében is. Ami 
az IBM szoftveres megoldásait illeti, sikeresnek 
tartja az együttműködést a rendszerintegráció 
és az üzleti intelligencia (BI) területén. 

Az IBM és a T-Systems elsősorban pénzügyi 
és távközlési ügyfeleknél van együtt jelen, de a 
felek törekedni akarnak arra, hogy új piaci terü- 
leteken is mélyítsék az együttműködést a már 
megszerzett tudásra és tapasztalatra alapozva. 

, Ennek érdekében több fókuszterületet is de- 
finiáltunk, ahol további együttműködésre szá- 
mítunk" - mondja a vezérigazgató, aki az IBM 
Websphere-t (MG, ESB), mint integrációs plat- 
formot és alkalmazásinfrastruktúra-rendszert, 
Bl-megoldásként a Cognos-t, továbbá a Maxi- 
mot és az IBM üzletifolyamat-menedzsment 


megoldását egyaránt idesorolja. 

Vélekedése szerint a két cég közötti kapcso- 
latban a T-Systems Magyarország fő erénye, 
hogy sokoldalú: szolgáltató és rendszerintegrá- 
tor, amely szakértelemmel és tapasztalattal ren- 
delkezik az IBM által kínált technológiai területek 
túlnyomó hányadán. Ebből profitálhat az ügyfél 
is, hiszen így versenyképes, professzionális szol- 
gáltatásokhoz és technológiákhoz jut — húzza alá 
Budafoki Róbert. 

Hozzáteszi: , Meg akarjuk őrizni a piacvezető 
ICT- és rendszerintegrációs szolgáltatói státu- 
szunkat, és tovább szélesítjük piaci jelenlétünket. 
Ehhez viszont feltétlenül szükségünk van vezető 
technológiákat szállítani képes partnerekre, ame- 
lyek közül az IBM-re kiemelten hosszú távon kí- 
vánunk építeni." 


Az egyesülők: 

- IOSYS Informatikai és Tanácsadó Zrt. 
Outsourcing, rendszerintegráció, alkalma- 
zásfejlesztés 

- KFKI Rendszerintegrációs Zrt. 
Hálózatiinfrastruktúra-szállító 

- Dataplex Kft. 

Nagybiztonságú adatközpont, a kolokáci- 
ós piac legnagyobb hazai szolgáltatója 

- ISH Informatika Kft. 

Kórházi informatikai rendszerek és szol- 
gáltatások 

- Daten-Kontor Kft. 

Informatikai alkalmazások fejlesztése, 
telepítése és üzemeltetése. Egyedi alkal- 
mazások a távközlési, közigazgatási, ipari 
és közműszektorban. 

Innováció 


Biztosítási csalások: 


a felderítés hagyományosan 18 hónap, 


fejlett analitikával egy délután 


Világszerte egyre több csalás okoz egyre súlyosabb problémát a közszolgáltatások fenntartói, a kormányok és a biztosítótársaságok 
számára. Szerencsére ma már elérhető áron állnak rendelkezésre technológiák egy átfogó, jól szervezett csalásellenes program 
felépítéséhez. Egy ilyen rendszer nemcsak azonosítja, hanem előrejelzi, és végső soron meg is előzheti a csalások elkövetését. 


A csalásokból származó globális pénzügyi 
veszteség éves összege megdöbbentően 
magas: világszerte a különböző szervezetek 
bevételük 5 százalékát veszítik el, ami szám- 
szerűsítve összesen 3,5 billió dollárt tesz ki. 
Az Association of Certified Fraud Examiners 
felmérései szerint egy átlagos szervezett csa- 
lás 18 hónapig folyik felderítetlenül. A gaz- 
dasági környezet nyomása az utóbbi évek- 
ben megemelte a csalások számát az üzleti 
szektorban is, legfőképpen a biztosítóknál. A 
csalás elleni első védelmi vonal jellemzően a 
kárbecslők továbbképzése és nyomozócso- 
portok felállítása, ezek azonban önmagukban 
már nem elegendők. 


A biztosítótársaságok ellen elkövetett csa- 
lások száma növekszik, és a legtöbb esetre 
sosem derül fény. A csalások a társaságok 
veszteségeinek akár 10 százalékát is kitehe- 
tik. A biztosítási szektor túl sokáig fogadta 
el, hogy a csalások okozta veszteség tevé- 
kenységükkel járó elkerülhetetlen rossz. Ko- 
rábban a törvénytelen igények kiszűrése 
jelentős emberi erőforrást igényelt, ezért 
az ilyen tevékenység nem térült meg. A 
biztosítók azonban ma már olyan techno- 
lógiákat is alkalmazhatnak, melyek eddig 
csak a magas költségvetéssel dolgozó 
bűnüldöző szervezetek - például a CIA 
vagy az FBI - számára voltak elérhetők. 
A probléma fontosságát a biztosítók is érzik: 
az ingatlan- és gépjármű-felelősségbiztosítók 
35 százaléka sorolta a csalások felderítését a 
legfontosabb 2012-es befektetési célok közé. 

Harc a csalók ellen 

Észak-Karolina 1,5 millió polgárának ellátása 
az alapvető egészségügyi szolgáltatásokat 
biztosító Medicaid program keretében éven- 
te tizenkét milliárd dollárba kerül. A rendszert 
összetettsége és a benne forgó összeg nagy- 
sága a csalások és visszaélések vonzó cél- 
pontjává teszi. A program költségvetését az 
elmúlt három évben több százmillió dollárral 
csökkentették. Minden elpazarolt és elsikkasz- 
tott dollár azt jelenti, hogy ennyivel kevesebb 
jut a leginkább rászorulók ellátására. 

Az évente beérkező körülbelül 88 millió 
számla nem kezelhető pusztán emberi erővel. 
Az állam 2010-ben az IBM fejlett analitikai esz- 
közeivel vette fel a harcot a programon belül 
elterjedt sikkasztások ellen. Már az adatok 
elemzésének első szakaszában több száz 
olyan beszállítót szűrtek ki, akik több 
százmillió dollár értékben léptek fel gya- 
nús igényekkel. A rendszer először felderíti 
azokat a számlázási mintákat, melyek kilógnak 
a sorból, majd egy szinttel továbblépve elemzi 
a beszállítók közötti kapcsolatokat, hogy ki- 
szűrje a gyanús szereplők hálózatait. Percek 
alatt dokumentumok tízezrei és adatok száz- 
milliói elemezhetők a megszokottól eltérő vi- 
selkedési minták kiszűrése érdekében. 

Az azonosságelemzés a biztosítási területen 
két kulcsfontosságú ponton, a minősítés és a 
kárfelvétel során is hatékony. Ha a biztosított 
neve, járműve vagy a kedvezményezett sze- 
mély érintett volt korábban csalásban, akkor 
technikai eszközökkel azonosítható, hogy 
a gyanús hálózat tagjai milyen kötvényeket 


szoktak vásárolni a megrendezett balesetek 
lebonyolításához. A csalók hiába titkolnák 
személyazonosságukat, a modern elemző 
eszközök képesek több száz elemet együtt 
vizsgálni több millió rekordban, majd valós 
időben riasztani. A hirtelen megváltozó minő- 
sítési eljárásból a csalók hamar rájönnek, hogy 
lelepleződtek. Ez a perhez általában még nem 
elég, de a bűnözőket a kevésbé fejlett elem- 
zést alkalmazó biztosítók felé tereli. 

Ugyanezzel a technológiával ellenőrizhető 
a kárfelvétel során a személyazonosság, az 
igénylők közötti viszony, valamint a kárigény- 
ben érintett személyek és vállalkozások tevé- 
kenysége és neve. A prediktív elemzés valós 
időben tudja megvizsgálni a potenciális csalást 
jelző több száz szabályt és feltételt. A szemé- 
lyeket és szándékokat átlátva az ügyintéző 
módosíthatja a kockázatokra és az igénylőkre 
vonatkozó kérdéseit az igény törvényességé- 
nek meghatározásához. Sokszor már az is 
elég a csalás megelőzéséhez, ha az igénylő 
tudomására hozzák a vele szemben fennálló 
gyanút. 

A csalásellenes program végső lépése, a 
jelentéskészítés és az adatok megjelenítése 
jellemzően földrajzi leképezés. A kapcsolódó 
személyek hálózatát feltárva a biztosító feltér- 
képezi az érintett személyeket és viselkedési 
mintáikat, és riasztásokat állít be arra az eset- 
re, ha új kötvényeket vásárolnak vagy új kár- 
igényt jelentenek be. A modern rendszerekkel 
ez a komplex feladat akár egy délután alatt is 
elvégezhető, szemben a korábbi 18 hónapos 
kimerítő vizsgálati munkával. 


Akár mobiltelefonról is felügyelhetjük 


fogyasztásunkat 


Elindult az EDF DÉMÁSZ okos mérési 


programja - IBM technológiával 


Nyár közepén indította el kísérleti jellegű okos 
mérési programját az EDF DÉMÁSZ Hálózati 
Kft. Az országos teszthez az EDF DÉMÁSZ Há- 
lózati Elosztó szolgáltatási területén 3000, sta- 
tisztikai módszerekkel kiválasztott háztartás és 
vállalkozás csatlakozik — ők lehetnek az elsők, 
akik több mint egy éven át okos mérőórákkal 
ellenőrizhetik. villamosenergia-fogyasztásukat. 
A pilot az Európai Unió, a magyar kormány és 
a Magyar Energia Hivatal előirányzatának meg- 
felelően 2020-ra tervezett országos bevezetés 
feltételeit és lehetőségeit vizsgálja. Ha az EDF 
DÉMÁSZ és a többi villamosenergia-elosztó 
programja sikeres lesz, nyolc éven belül a leg- 
több háztartásba okos mérő kerülhet. 


A DÉMÁSZ informatikai-technológiai part- 
nere az IBM, mely a világ minden táján fejleszt 
okos megoldásokat, köztük számos okos 
mérési rendszert is. A 2013 végéig tartó tesz- 
telés célja, hogy kiderüljön, miként változtatja 
meg az energiafelhasználási szokásokat, ha 
az ügyfelek maguk is nyomon követhetik fo- 
gyasztásukat. 


Mobilról, valós időben 

A szolgáltató arra is kíváncsi, milyen költség- 
megtakarítás érhető el az energiafelhasználás 
pontosabb tervezése vagy az üzemeltetési költ- 
ségek tekintetében az új technológia felhasz- 
nálásával. A jövő nagy kérdése az, hogy a 
változó elektromosáram-díjak bevezeté- 
sével hatást lehet-e gyakorolni a csúcsidő- 
szakok fogyasztására az egyenletesebb, 
hatékonyabb energiafelhasználás érdeké- 
ben. Az okos rendszerek további előnye, hogy 
magasabb szintre emeli az ügyfélkapcsolatot, 
megteremtve a valós fogyasztás alapján törté- 
nő számlázást. 


innováció 


A kiválasztott háztartásokban és vállalkozások- 
nál a fogyasztók internetes felületen, akár 
okostelefonon is ellenőrizhetik energiafel- 
használásukat. A szolgáltató eközben kiszállás 
nélkül, a központban vagy más távoli pontokon 
is leolvashatja az okos fogyasztásmérőt. Így 
csökkenhetnek a költségek, és a hibabejelenté- 
sek ellenőrzése is egyszerűbbé válhat. 


Az internetes ügyfélkapcsolat is az IBM meg- 
oldásán keresztül zajlik majd, felölelve a teljes 
számlázási és információszolgáltatási rendszert. 
Bár ilyen kapacitásra egyelőre nem lesz szükség, 
az infrastruktúra egyidejűleg akár több közmű 
kiszolgálására és több tízmillió okos mérő ke- 
zelésére is alkalmas. ,A projektben alkalmazott 
technológiák a világ élvonalbeli megoldásai közé 
tartoznak, melyek már több földrész közművál- 
lalatainál bizonyítottak. Most Magyarország is a 
sikeresen alkalmazók sorába léphet" — fogalma- 
zott Pongrácz Ferenc, az IBM Magyarország 
szolgáltatási üzletágvezetője. 


Okos fogyasztók nélkül nem megy 

Az okos mérők használata az első lépés lehet 
az intelligens hálózatok és az intelligens otthonok 
felé. Ehhez azonban pusztán a technológia nem 
elég. Fontos, hogy a fogyasztók is megismerjék 
a tudatos energiahasználattal elérhető eredmé- 
nyeket. Az IBM egy korábbi nemzetközi kutatá- 
sa szerint az okos mérésről pozitívan vélekedő 
fogyasztóknak csak a fele gondolja úgy, hogy a 
technológia környezetvédelmi szempontból is 
hasznos lesz, ennél alig többen várják tőle ener- 
giaköltségeik csökkenését. Az EDF DÉMÁSZ 
Hálózati Elosztó és az IBM a pilot elindulását kö- 
vetően közös szemléletformáló kampányba kez- 
dett, hogy bővítse a fogyasztók okos méréssel 
kapcsolatos ismereteit. 

FPrikk János 


, Puszta otös" csapatmunka mmm 


Gyerekkora óta az informatika érdekli, szoftverfejlesztő mérnökből üzletágvezető Már hét éve vagy IBM-es. Az egyik legérde- 
lett, Budapestet pedig Kecskemétre cserélte. Munkában és házasságban kitartó kesebb és legfelkapottabb téma, az okos 

társ, a csapatmunkát pedig a fogathajtáshoz hasonlítja. Prikk Jánossal az okos energia és okos mérés szakértőjeként tarta- 
energiáról és a vidéki élet napos oldaláról beszélgettünk. nak számon. Keveset tudunk azonban arról, 


öz hogy miként kerültél ide. 

! Közel 14 évig dolgoztam az IBM előtt egy- 
j azon munkahelyen, bár a munkáltató rovatba írt 
cégnevek és a beosztások jó párszor változtak, 
leginkább Megatrendként ismerték a piacon ezt 
a céget. Életem egy izgalmas periódusát töltöt- 
tem ott. Belépésemkor öt alkalmazott dolgozott 
a vállalatnál, a 2000-es évek elejére pedig már 
250-en voltunk. Szoftverfejlesztő mérnökként 
indultam; főleg CPU-közeli programozást és 
hardverillesztéseket készítettem, de írtam tel- 
jes rendszert is C-ben, mellyel magánorvosok 
szemészeti praxisát támogattuk. Egyszer aztán 
kilépett az egyetlen ember, aki a hardverekhez 
értett, a tulajdonos pedig úgy döntött, hogy én 
leszek az a mérnök, aki a ,vasakkal" foglalkozik 
ezután. Így is lett. Egyedül kezdtem, majd a cég 
növekedésével nekem is csapatom lett — szer- 
vizmérnök, szervizvezető, műszaki igazgató, üz- 
letág-igazgató, majd igazgató tanácsi tag lettem. 
2005-re már én feleltem mindenért, ami nem 
szoftverfejlesztéssel kapcsolatos tevékenység 
volt. Aztán besokalltam. Korábbi kollégánk, Vas 
István csábított az IBM-be, amit köszönök neki, 
mert nem bántam meg a váltást. 


Milyen dolgok lelkesítenek itt, az IBM-ben? 
Szeretem, hogy ez nem egy ,one man show" 
— ha összeáll egy feladatra a megfelelő csapat, 
bizony még néha ma is ámulok, hogy mire va- 
gyunk képesek. Persze ez olyan, mint a , puszta 
ötös": ha nem tökéletes összhangban futnak 
a lovak, a csikós, aki a két hátsó ló hátán állva 
hajtja a fogatot, azonnal leesik, és a nyakát töri... 
Hasonló eset előfordult már velem itt néhány- 
szor. Korábbi munkahelyemen mindig probléma 
volt a tudás és a naprakész technológiai infor- 
mációk megszerzése, itt ez adott. Elsősorban a 
siker motivál, valamint az új, nem teljesen rutin- 
szerű megoldások vagy technikák megismeré- 
se és továbbadása. Az IBM csapat mostanáig 
mindkettőhöz jó párszor hozzásegített. 

Idén nyáron elindult az okos mérés pilot 
Magyarországon. Te voltál az IBM-Démász 
projekt gazdája. Ez is egy újfatja megoldást 
jelent? 

Az Európai Unió, a magyar kormány és a Ma- 
gyar Energia Hivatal előirányzatának megfelelő- 
en idén több ezer háztartásban és vállalkozásnál 
szereltek fel tesztjelleggel új, intelligens mérő- 
órákat, így a fogyasztók több mint egy éven át 
okos mérőórákkal ellenőrizhetik villamosenergia- 
felhasználásukat. A tesztelés célja, hogy kiderül- 
jön, miként változtatja meg az energiafelhaszná- 
lási szokásokat, ha az ügyfél maga is nyomon 
követheti fogyasztását mondjuk egy internetes 
felületen, vagy akár okostelefonon is. A szol- 
gáltató eközben kiszállás nélkül, a központban 
vagy más távoli pontokon is leolvashatja az okos 
fogyasztásmérőt. Egyszerűbbé válik a hibabe- 
jelentések ellenőrzése, a nem fizető fogyasztók 
kikapcsolása vagy korlátozása — például fűtésre, 
főzésre kapnak energiát, másra nem -, valamint 
a hálózatüzemeltetés tökéletesítése, így csök- 
kenhetnek a költségek. Ez egy abszolút új meg- 
közelítése az energiagazdálkodásnak. 


Hogyan spórolhat a felhasználó? 

A felhasználók szempontjából az energiafo- 
gyasztás jelentősen eltér más cikkek vásárlá- 
sától, hiszen itt jobb esetben is csak havonta 
szembesülünk azzal, hogy mennyi gázt vagy 
áramot fogyasztottunk, az okos mérés azonban 
lehetőséget ad akár negyedórás gyakoriságú el- 
lenőrzésre is. A többsávos elektromosáram-díjak 
alkalmazásánál mi magunk dönthetjük el példá- 
ul azt, hogy mikor kapcsoljuk be a mosógépet, 
és rögtön láthatjuk, ez mennyibe került, mennyit 
spóroltunk. A kérdés majd az lesz, hogy ezzel 
milyen hatást lehet gyakorolni a csúcsidőszakok 
fogyasztására az egyenletesebb, hatékonyabb 
energiafelhasználás érdekében. Hiszen így lenne 
olcsóbb az energia. 


Mikor lesz minden háztartásban ilyen 
mérőóra? 

A tervek szerint az országos tapasztalatok fel- 
dolgozását 2013 decemberéig készítik el a pilot- 
ban résztvevő magyarországi villamosenergia-el- 
osztók, az eredményekről pedig 2014 tavaszán 
készül jelentés a Magyar Energia Hivatal számára. 
Az elképzelések szerint, amennyiben a kísérletek 
sikeresek lesznek, akkor 2020-ig valamilyen for- 
mában a tömeges bevezetés is megtörténhet. 


Te már most is tudatos energia-felhasználó 
vagy? Szeretnél ilyen okos mérőt a lakásodba? 

Igen, és jó esélyem is van rá, hiszen kecske- 
méti lakosként EDF DÉMÁSZ fogyasztó vagyok. 
Szeretem az új dolgokat, és villamosmérnökként 
a technika sem áll olyan távol tőlem. Persze, 
szívesen nézném meg a fogyasztó szemével is 
azt, amit szállítóként már jól ismerek. Ugyan még 
nem tartom magunkat igazán környezettuda- 
tosnak, de az energiahatékonyság nemcsak a 
munkám, hanem a családi kassza miatt is egyre 
inkább izgat. A smart mérő segítségével a gyere- 
keimnek szeretném kézzelfoghatóvá tenni, hogy 
érdemes-e a villanykörtét a látszólag drágább 
LED világításra cserélni, vagy esetleg megéri-e 
leváltani a még tökéletesen működő, de régebbi 
mosógépet csak azért, mert túl sokat fogyaszt 
centrifugázáskor. 


Kecskemétről jársz dolgozni mindennap? 

A "90-es évek elején a párommal úgy döntöt- 
tünk, hogy szüleinktől egyenlő távolságra kere- 
sünk lakhelyet. Kecskemétre esett a választás. A 
Megatrendhez azzal a feltétellel mentem dolgoz- 
ni, hogy kecskeméti munkahelyem lesz... Ez kb. 
2 évig így is volt. Több mint 20 éve ingázok szinte 
naponta, számos autóba közel másfél millió kilo- 
métert tettem bele, de ez egyáltalán nem egyedi: 
a NetApp, a McAfee vagy épp az ÍTSH egyes 


vezetői is pont ugyanezt teszik, néha villogunk 
egymásnak az M5-ösön. Az utazás oda-visz- 
sza kb. 2 óra, melynek nagyrészében telefonon 
dolgozom, s főleg a hazafelé tartó úton lazítok. 
Az előnyöket nehéz egy mondatban megfogal- 
mazni, de az mindenképpen jó, hogy egy vidéki 
városban, kertes házban lakom, személyesen 
ismerem a polgármestert, köszönnek az utcán 
a kedvenc kecskeméti színészeim, és az ország 
talán legjobb zenei iskolájába jártak a gyerekeim. 


Mesélj egy kicsit a családodról, a hobbijaidról. 

18 és 14 éves lányaimmal és a feleségemmel 
élek Kecskeméten. Szabadidőnket szíveseb- 
ben szenteljük az aktív kikapcsolódásnak, mint 
a pihenésnek. Fontos számunkra, hogy a sza- 
badnapjaink teljesen mások legyenek, mint a 
hétköznapok. Sok időt töltünk a hegyekben egy- 
szerűbb mászóutakon vagy épp biciklinyeregben 
egy szép tó körül, de kenuzni is szoktunk. Egy 
fárasztó, hegymászós nap után a sátor előtti tá- 
bortűz körül, jó társaságban bográcsozni és néz- 
ni a naplementét.... Nos, ez a gyengém. A szó 
szoros értelmében vett hobbim manapság nincs. 
Már kamaszkorom óta az informatika érdekelt 
úgy, mint másokat a pecázás vagy valaminek a 
gyűjtögetése, vagyis a szerencsések egyikeként 
valami olyanból élek, ami korábban — úgymond 
— a hobbim volt. 

Made in Hungary 


GPS-alapú flottakövetés: 
akár 4090-kal is csökkenhet 
az üzemanyagköltség 

Az iData szolgáltatása új IBM 
szerverekre költözött 


Egy magyar vállalat saját 
szoftverével már több száz 
cégnek biztosít valós idejű 
rálátást gépjárműveik 
helyzetére, fogyasztására, 

a bejárt útvonalakra és a 
felhasznált munkaórákra. 

Az iData statisztikát szerint 

a cég rendszerével az 
üzemanyag-költségek akár 
4096-os csökkenése ts elérhető. 
A flottakövető rendszerben 
elemzett óriási és egyre bővülő 
adatmennyiség kezeléséhez 
nemrég új IBM hardvereket 


állítottak munkába. 

Nemcsak a látványosan nagy hajókra, mozdonyokra és darukra, de a személygépkocsi- vagy te- 
herjármű-flottákra is igaz az állítás, hogy működtetésük során naponta akár több tízezer liter gázolaj 
sorsa foroghat kockán. Az ilyen típusú haszonjárművek üzemeltetői közül ezért mind többen fedezik 
fel a GPS-alapú követő rendszereket, amelyek segítségével minden pillanatban tudhatják, merre 
járnak a járműveik, és lényegében minden csepp üzemanyagot számon tarthatnak. 

A fejlett filottakövető megoldások valós idejű megjelenítést biztosítanak a térképeken és a kijelző- 
kön. Akár utca-házszám pontosságú követést is lehetővé tesznek az üzemanyag-fogyasztás precí- 
ziós figyelésével, az útvonal optimalizálásával és a nyomkövetéssel kiegészítve. Ezekkel az integrált 
rendszerekkel mérhető a cégek kereskedőinek kihasználtsága, százalékos aránnyal jellemezhetők 
az autók , munkavégző" útjai, mindemellett a munkaidő-nyilvántartáshoz is adatok keletkeznek. 


iData: a flottakövetés hazai sikertörténete 

Mindezekre a magyar alapítású és tulajdonú iData Kft. saját fejlesztésű szoftvere is képes, amellyel 
itthon nemcsak különleges járművek, de sok kis-, közepes és nagyvállalat flottáinak — személyau- 
tóknak és áruszállítóknak — a követését is végzik, méghozzá másodperces pontossággal. 

Az iData rendszerei több ezer autót követnek folyamatosan, többek között a CIB Bank, a Hun- 
cargo, a Hungerit, a Linde, a HBM Építőipari Kft. vagy az Alpha-Vet flottáit. Ez másodpercenként 
milliárdos flotta-adatforgalmat jelent. A cég riportok alapján számolt becslése azt mutatja, hogy több 
száz ügyfelük együtt mintegy 5—10 milliárd forint üzemanyagköltséget spórol meg évente. 

Általánosságban kijelenthető, hogy a rendszer bevezetése után a korábbi, üzemanyaggal kap- 
csolatos költségekhez képest cégenként 5-4090-os megtakarítás realizálódik. A szállítmá- 
nyozó cégeknél ez az arány átlagosan 52096 közötti, az építőiparban pedig jellemzően 20-4099-os. 
Ehhez társulhat még az a további megtakarítás, ami a kerülő (, fekete") utak kiiktatásából, a gyorshaj- 
tás miatti többletfogyasztás mérséklődéséből és a fokozott áruvédelem nyújtotta előnyökből adódik. 


Update: IBM szervereken még gyor- 
sabb 


tutesa man )e uséses [mama e ( evnnen ) ( d tre ) 

j OK ETAEZ[ [VET E VSSEON Az iData Kft. idén az IBM szervereire és adattá- 
J. teremeenere rolóira cserélte a szolgáltatásai alatt futó hard- 
NEZTE ZETT] vert. Az okok egyszerűek voltak, mint azt Sza- 


bó András, az iData Kft. egyik tulajdonosa és 
műszaki igazgatója magyarázza: , Elsősorban az 
ár-érték arány miatt választottuk az IBM System 
x 3650-es szerverét, valamint a 3512 DS sto- 
rage-ot háttértárolásra. Az is fontos szempont 
volt, hogy a cégünk folyamatosan növekszik, így 
rugalmasan bővíthető rendszerre van szüksé- 
günk. Szalagos mentéssel dolgozunk, ami még 
mindig a legmegbízhatóbb, és igen gyors back- 

up folyamatot garantál." 


Az IBM a szoftver fejlesztéséhez is nyújtott 
segítséget. A gépeken ugyanis Linux fut az 
SOL-lel és az iData saját szoftverével együtt. 
Az iData Java programozási nyelven, a nyílt 
forráskódú közösségnek megnyitott IBM fej 
lesztőeszközben, az Eclipse-ben fejlesztette a 
programot. 

A megrendelők azonnal észrevették a vá 
tozást, mivel a valós idejű nyomkövetés és a 
flottakövetés adatforgalma látványosan fel- 
gyorsult a riportokban, a térképnézetekben, 
valamint az autókövetésben egyaránt. 

Veres Zsolt, az IBM vezérigazgatója is ko- 
moly távlatot lát az iData szolgáltatásában. , Az 
IBM nagyon büszke arra, hogy egy magyar 
tulajdonban lévő cég saját fejlesztéséhez vá- 
lasztotta vállalatunk hardvereszközeit, melyek 
a terhelés további növekedésével rugalmasan 
bővíthetők. A beszerzésnél a minőség és az ár 
mellett a hosszú távú technológiai roadmap is 
fontos tényező volt, így az iData Kft. a teljes 
hardvercsere mellett döntött. A magyar fej- 
lesztés és a nemzetközi szakértelem sikeres 
együttműködése fontos és örömteli visszajel- 
zés számunkra." 


További információk 

Az iData Kft-ről 

A cég jellegzetes magyar startupként indult, 
amelyben a csapat létszáma a bővülő meg- 
rendeléseknek köszönhetően 2010-ben 20 
főre, 2012-re pedig már 65 főre növekedett. A 
cég teljes mértékben saját fejlesztésű szoftve- 
reket alkalmaz. Rendszereit Magyarországon 
szerelik össze hazai szakemberek. A vállalat 
csökkent munkaképességű munkatársakat is 
alkalmaz az értékesítésben és az összesze- 
relésben. Az iData 2011-ben 900 vállalkozás 
közül nyerte el az SAP Ouality Awards díját a 
kis- és középvállalati szektorban. 


Made in Hungary 

Népszámlálás 
IBM technológiával 


Közép-Európából egyedüliként került be a 201 I-es 
népszámlálás adatainak feldolgozásához használt, magyar 
programozók által továbbfejlesztett IBM Datacap-alapú 
alkalmazás a világ legjobbjaiként értékelt projektek közé. 


A Központi Statisztikai Hivatal tavaly októberben tartotta meg Magyarország történetének 15. 
népszámlálását. Csaknem 40 ezer számlálóbiztos közel 4,4 millió lakást keresett fel, hogy 
adatokat gyűjtsön az ország társadalmi, demográfiai és gazdasági jellemzőiről, valamint la- 
kásviszonyairól. A 11,4 millió kérdőív feldolgozásához az Educatio Társadalmi Szolgál- 
tató Nonprofit Kft. szakemberei az IBM Datacap alapszoftverét a KSH-val közösen zajlott 
tervezést követően fejlesztették tovább. A munka során különböző modulokkal bővítették az 
alkalmazást, amely így hatalmas adatmennyiség esetén is lehetővé teszi az akár 99,9 száza- 
lékos pontosság elérését. 

Öt hónapon át, naponta két műszakban, műszakonként 200 közfoglalkoztatott adatrögzítő 
dolgozott a projektben, akik napi 150 ezer kérdőívet digitalizáltak. Az adatrögzítésre használt 
alkalmazás egy fejlett optikai karakterfelismerő (OCR/ICR) technológiára épül és bármi- 
lyen lapolvasóhoz illeszthető. A rendszer menet közben tanul a manuális javításokból, vala- 
mint azonnal jelzi, ha tisztítani kell a szkennert. Míg a manuális rögzítés kérdőívenként 6-8 
percet vesz igénybe, addig ugyanerre az alkalmazásnak átlagosan csupán 20 másodpercre 
van szüksége. Az ellenőrzések és javítások után az alkalmazás a kérdőívekből kinyert infor- 
mációt egy adatbázisba exportálja, ahol a feldolgozók azokat még egyszer ellenőrzik. A tech- 
nológia további előnye, hogy a népszámláláson kívül egyéb feladatokra is használható, 
így például az egészségügyben orvosi űrlapok digitalizálására vagy az oktatásban a 
felvételihez szükséges dokumentumok feldolgozására. 

A projektben elért eredmények tehát a világon bárhol hasznosíthatók, ahol papíralapú fel- 
mérések adatait kell digitálisan feldolgozni. A fejlesztések iránt már eddig is több ország ér- 
deklődött, a nemzetközi toplistába bekerülve pedig várhatóan még nagyobb figyelmet kap 
majd az alkalmazás. Mindez emeli a hazai fejlesztőgárda elismertségét, tovább öregbítve az 
IT-körökben ismert , kiváló magyar programozók" hírnevét. 

, Mintha egy hónapig egy másik életet élnél" 
IBM-es önkéntesek Srí Lankán 


Kati Dániel és Sipos Petra 2010-ben járt Sri Lankán az IBM Corporate Service Corps programjának keretében, éppen másfél 
évvel a 32 éves polgárháború lezárása után. Az , Üzleti Békehadtest"? néven is emlegetett program jóvoltából külföldre utazó 
IBM-eseknek saját szakmai ismereteiket egy, az itthon megszokottól teljesen eltérő kulturális, szociális és üzleti környezetben kell 
hasznosítaniuk saját maguk és a támogatott helyi non-profit szervezet fejlődése érdekében. 


Hol voltatok pontosan, és milyen 
összetételű volt a csapatotok? 


K. D.-S. P: Colombo volt a projektünk fő hely- 
színe, de az egy hónapos munka során lehető- 
ségünk volt bejárni Sri Lanka egy részét is. Csak 
az északi területen nem voltunk, mert az volt az 
elmúlt évtizedekben a leginkább háború sújtotta 
övezet, így azt a tanácsot kaptuk, hogy kerüljük 
el azt a vidéket. 

A SriLanka 2-es csapatba kerültünk, amelyben 
hét különböző országból összesen tízen voltunk, 
négy projektre beosztva. Egy indiai és egy ame- 
rikai kolléga egy nanotechnológiával kapcsola- 
tos szoftvereket fejlesztő alapítványnak, a Lanka 
Software Foundationnek segített marketingter- 
vet készíteni. Egy fiatal román kommunikációs 
és egy nagyon tapasztalt portugál projektmene- 
dzser kolléga alkottak egy másik csapatot, akik 
a World Vision nevű, árva gyerekeket támogató 
szervezet kommunikációs munkájába kapcso- 
lódtak be. Érdemes megfigyelni a csapatok ösz- 
szeállítását: különböző nemzetiségű, különböző 
szaktudással rendelkező és eltérő tapasztalatú 
kollégákat szerveznek egy csapatba, ezzel segít- 
ve elő a közös munkához szükséges készségek 
kialakulását és ösztönözve a csapattagokat arra, 
hogy egymástól tanuljanak. 

Mi volt a konkrét feladatotok? 


S. P: Egy német csapattársammal együtt én 
a ,Mangrove for the Future" projekten dolgoz- 
tam, aminek a célja, hogy megállítsa az illegá- 
lis homokbányászatot a Maha Oya folyónál. Ez 
azért fontos, mert a környezetkárosítás során 
kialakult szintkülönbségek miatt a tenger- 
víz elkezdett visszaáramlani a folyóba, amitől 
nemcsak a folyó, de a kutak vize is sóssá vált, 
tehát egyre kevésbé lehetett azt fogyasztani. 

A módszer pedig, amivel ezt igyekeztünk 
elérni, az volt, hogy az ott élő embereknek 
más tevékenységet vagy szakmát próbáltunk 
találni, amiből meg tudnak élni, és felhagy- 
hatnak a homokbányászattal. Voltunk például 
egy helyen, ahol az asszonyok az alapítvány 
által odaszállított alapanyagból papucsokat 
készítettek, amiket aztán Colombóban elad- 
tak, így juttatva a családot bevételhez. Nagyon 
érdekes volt részt venni egy ,falumeetingen", 
ahol bemutattuk az embereknek, hogyan lesz 
jobb nekik egy új életformával, a férfiakkal pe- 
dig meg kellett értetni, hogy hagyják dolgozni 
a nőket, így nem hárul minden feladat rájuk. 
Nehéz feladat szemléletváltozást elérni ezek- 
nél az embereknél, de a helyzetük gyökeres 
változásához ez kell. 


K. D.: Mi az ICTA-nak, a Srí Lanka-i Informáci- 
ós és Kommunikációs Ügynökségnek segítet- 
tünk. A szervezet egyébként már nem létezik: 
az elutazásunk utáni kormányátalakítás során 
ebből az ügynökségből lett az információs- és 
kommunikációs technológiai minisztérium. A 
politikai szervezeti háttér Sri Lankán egyéb- 
ként nagyon összetett, ráadásul sok helyen 
még elég elmaradott az informatikai infra- 
struktúra, ami gyakran azt jelenti, hogy némely 
hivatalban még egy PC sincs. Nincs elég pénz 
arra, hogy minden egyes kormányzati szerv- 
nek saját szervert szerezzenek be — amúgy 
ma már ez nem is kívánatos, hiszen úgy lehet 
hatékonyan dolgozni, ha az adatok átjárhatók 
az egyes minisztériumok között. Erre - főleg a 
költségek szempontjából — az ideális megol- 
dás a cloud computing, hiszen sokkal keve- 
sebb beruházással használhatók ki az előnyei, 
mint a saját szervernek. A feladatunk is ehhez 
kapcsolódott: ki kellett dolgoznunk egy javas- 
latot arra, hogy a Srí Lanka-i kormány hogyan 
tudja beépíteni a felhőalapú megoldásokat a 
saját munkafolyamataiba. Először felmértük 
az egyes minisztériumok helyzetét e téren, 
illetve azt, hogy milyen igényeik vannak, mi- 
lyen típusú információkra van szükségük a 
munkájukhoz. 


A munkátokon kívül mennyit láttatok 
az ottani nevezetességekből, kultúrából? 


S. P-K. D.: Szerencsére a munkánkhoz is hoz- 
zátartozott némi utazás, Így az ország egyhar- 
madát bejárhattuk. A helyi IBM-esekkel a projekt 
lezárulta után 3 nap alatt 800 kilométert tettünk 
meg, ami az ottani közlekedési viszonyok között 
elég nagy teljesítmény, tekintve, hogy az egyes 
városokat mindössze egyetlen út köti össze, és 
azon koncentrálódik minden forgalom. 
Meglátogattuk az ország középső vidékén 
fekvő teaültetvényeket, és voltunk az ún. World 
Enden, a Világvégén, amely valójában egy ma- 
gas fennsík. Amit nagyon élveztünk itt, az az 
időjárás-változás volt: felkészítettek, hogy na- 


gyon hideg lesz, de valójában egy kellemes, 20 
fokos tavaszba érkeztünk az állandó 35 fokos 
hőség után. 

Ami még nagyon meglepő volt, az az állatok 
viselkedése. A kutyák például annyira hozzá- 
szoktak ahhoz, hogy minden állat élete szent a 
buddhisták által lakott területeken, hogy a kó- 
bor kutyák nyugodtan alszanak a legforgalma- 
sabb utca közepén vagy egy körforgalomban, 
a gyalogosok és az autósok pedig alig győzik 
kerülgetni őket. 

A második napunkon az ország dél-keleti 
részére látogattunk, ahol a cunami pusztított 
2004-ben. A Yala Nemzeti Parkban pedig a 
nyugati vidék monszunos időjárásával ellentét- 
ben éppen vége volt a száraz időszaknak, így 


kiszáradt szavannával találkoztunk, ahol már az 
esőt várták. 

A harmadik napunkon visszautaztunk a dél- 
nyugati partra, amelynek a hangulata leginkább 
Miamiéra emlékeztetett a kékes-zöldes óceán- 
nal és a pálmafás strandokkal. 

Egy ilyen kiküldetés végső soron sokkal töb- 
bet megmutat a CSC-résztvevőknek a cél- 
országból, mint egy átlagos turistaút, hiszen 
egyrészt egyik napról a másikra egy valódi 
munkakörnyezetbe helyez, ahol tapasztalhatod 
az ottani emberek hétköznapi feladatait azok ál- 
dásaival és nehézségeivel, ugyanakkor - és ezt, 
ha lehet, javasoljuk is a jövőbeli résztvevőknek 
— a projekt végeztével pár nap vagy hét turistás- 
kodásra is lehetőséget ad, amivel érdemes élni. 

Forralt bor és 
krampampuli 


Mifelénk a karácsony egyet jelent 
a zimankós fagyokkal, a csillag- 
fényes, hosszú éjszakákkal, ideális 
esetben a hóborította erdőkkel. 
Nem véletlen hát, hogy a forró, 
fűszeres italok nálunk is ki- 
emelt szerephez jutnak. 

A legfontosabb tudnivalókat 
Csíki Sándor, a Food £ Wine 
bloggere foglalta össze 


a Kék Rózsa olvasóinak. 


Boros tea és puncs 
Mindenütt előforduló téli italok a Jágertee rokonságába tartozó egyszerű boros és pá- 
linkás teák is. A teához adott gyümölcspárlatok igen sokfélék az Obstlertől a áljivovi- 
cán, a Rakián, a Tuicán, a pálenkán át egészen a pálinkáig. Ezek karácsonykor kiemelt 
szerephez jutnak, mint különleges ünnepi italok alapanyagai. Utóbbiak közé tartozik 
például a vrucarakija, amely Szerbiában igen népszerű karácsony táján. A vrucarakija 
készítéséhez cukrot karamellizálnak, majd ezt vízzel higított szilvapálinkában feloldják. 
Az italt melegen fogyasztják. A vrucarakija erős rokonságot mutat a krampampulival. 
Indiában a fűszerkereskedők 1658 táján készítették el az első puncsot, amely — mint 
hindi neve is utal rá ( panch", azaz ,öt" — hagyományosan öt összetevőből, azaz al- 
koholból (arrak), citromléből, vízből, cukorból, valamint teából vagy fűszerekből áll. 
Karácsonykor a puncsok között a rumpuncs az egyik 
legnépszerűbb ital. 

A legrégibb rumpuncs-receptek egyike szerint az italhoz 
1 rész savanyú (citromlé), 2 rész édes (cukor), 3 rész 
erős (rum), 4 rész gyenge (víz), valamint a keserű An- 
gostura néhány cseppje és némi reszelt szerecsendió 
szükséges. Ezek összeadásával már el is készült az öt 
elemből álló hideg puncs. A karácsonyi puncs azonban 
az Osztrák-Magyar Monarchia országaiban meleg ital- 
ként terjedt el a 18-19. században. Napjaink rumpuncs- 
receptjeiben már fehér- és vörösbor is előfordul, Így az 
ital — gyökereitől messze távolodva — egyfajta rummal 
gazdagított forralt borrá vált. 


Forralt bor, Jágertee 
és grog 

A karácsonyi ünnepkör legjellemzőbb itala 
a gőzölgő forralt bor. Az ókori római szerző, 
Apicius még bort, mézet, borsot, masztixot, 
babérlevelet, sáfrányt, pirított datolyamagot 
és datolyát főzött össze, hogy létrehozza fű- 
szeres borát (Conditum Paradoxum). A mai 
osztrák Glühwein ennél egyszerűbb, egy- 
szersmind ízletesebb is. Bor, cukor, fahéj, 
csillagánizs, szegfűszeg, citrom- és narancs- 
héj kerül bele. 

Ausztriában az adventi időszak ünnepi pia- 
cain (Weihnachtsmarkt) a forralt bor mellett a 
Jágertee (vadásztea) és a puncs a legnépsze- 
rűbb karácsonyi meleg italok. A Jágertee ősi 
formájában pálinka vagy rum, valamint forró 
tea 1:4 arányú keveréke. A vadászok és erdő- 
munkások 19. századi italának mai receptjei- 
ből már a bor és a fűszerek sem hiányoznak. 
A Jágertee Csehországban és Szlovákiában 
grog néven is ismert. A grog eredetileg a Brit 
Királyi Haditengerészetnél 1740. augusztus 
21-én bevezetett, vízzel, valamint híg sörrel 
hígított rum volt. 

A téli ünnepek idején népszerű grogra is 
jellemző, hogy modern formájában sokkal 
gazdagabb és ízesebb, mint korai elődjei. 
Készítéséhez forró víz, rum, citromlé (lime-lé) , 
cukor és illatos fűszerek (fahéj, szegfűszeg, 
citromhéj) kellenek. Az alkohol gőze akár meg 
is gyújtható. 

Karácsonyi puncsrecept: 


Hozzávalók: 
e 12 csésze (120 m)) kristálycukor 
e 2 csésze (480 ml) narancs juice 


e 12 csésze (120 m)) lime juice 
e ] üveg koktélcseresznye, 
a levével együtt 


1 liter dús ásványvíz 
5 jég ízlés szerint 


Elkészítése: 

Puncsostálba öntjük a cukrot, a narancs és lime- 
levet, s addig keverjük, míg a cukor fel nem oldó- 
dik. Ezt követően bozzáadjuk a cseresznyét, 

a triple secet, a rumot, a narancs- és lime-kariká- 
kat, valamint az ananászt. Az italt fóliával lefed- 
ve, bűtőszekrényben legalább 1-2 órán át bagyjuk 
érlelődni, majd a felszolgálás előtt bozzáöntjük 

a szénsavas, dús ásványvizet és a jégkockákat. 


Ezzel el is készült az autentikus karácsonyi puncs 
egyik változata. 


A krampampuli 
(Feuerzangenbowle, 
krambambuli) 

A puncsnak számtalan készítési módja terjedt 
el. Közülük is az egyik legizgalmasabb variáns 
a Feuerzangenbowle vagy - ahogy az a 19. 
század eleji német diáknyelvből hozzánk elju- 
tott — a krampampuli. 

1745-ből származik Cristoph Friedrich 
Wedekind verse, amelyben már előfordul a 
,krambambuli" szó. Ennek a diákdalnak ké- 
sőbb számos átirata jött létre, többek között 
az, amelyet az 1858 óta kiadott Allgemeine 
Deutsche Kommersbuch (Általános Német 
Daloskönyv), a diákszövetségek daloskönyve 
is idéz, s amelynek első versszaka így hangzik: 


Hevenyészett fordításban: 

,Krambambuli, a bájital neve, 

mely bizonyította nekünk; 

hatékony eszköz ő, 

ha rossz történt velünk. 

Este későn, reggel korán, 

megiszom a magam pohár krambambuliját, 
krambimbambambuliját, krambambuliíját!" 


,Krambambuli, das ist der Titel 

des Tranks, der sich bei uns bewáhrt; 
er ist ein ganz probat es Mittel, 

wenn uns was Böses widerfáhrt. 

Des Abenas spát, des Morgens früh 
trink ich mein Glas Krambambuli, 
Krambimbambambuli, Krambambuli!" 


A krampampulinak több jelentősen eltérő receptje akad, ám ezek között továbbra is közös vonás 
maradt az alkoholba áztatott égő süvegcukor, a villódzó kék láng és a mindent betöltő illat. 

A hazai írások nagyjából a selmeci diákhagyományokig, egészen 1848-ig vezetik vissza a kram- 
pampuli történetét. Mindez izgalmasan hangzik és igaz is, ám a szó eredete térben és időben is 
messzebbre nyúlik, ahogy azt az előbb idézett versszak is sejtetni engedi. A történet azzal kezdő- 
dött, hogy Isaak Wedel-Links és Eydam Dirck Hekker Danzig (Gdansk) városában gyártani 
kezdett egy intenzív vörös színű italt Krambambuli néven. A 16. században alapított likőrgyárnak 
ez az itala borókabogyó és brandy kivonata volt. A ,krambambuli" szó maga is az összetételre 
utal: a boróka (Krandewitt) és az alkoholos ital korabeli német szlengszava, a , Blamp" (,pia") jele- 
nik meg benne. A német diákszövetségek aztán a 19. században már minden vörös színű italra 
használni kezdték a vörös színű likőr nevét. Így lett krhambambuli a vörösborból készült forralt bor, 
és ezzel a névvel illették általában a vörösborból, vörösborral készült italokat is. Pontosan ezért 
lett krhambambuli a vörösborral készített puncsvariáns, a Feuerzangenbowle. A magyarban aztán 
a ,krambambuli" ,krampampuli" alakra változott, ám kezdetben éppúgy a diákság itala volt, mint 
a német diákszövetségekben. A név azonban - elveszítve az eredeti mögöttes tartalmat — már 
csupán az égetett cukorral készített változatot takarta. A krhampampuli fogyasztásának szokását 
átvette a polgárság is — illetve a polgárrá vált diákság megtartotta azt. Egyik legszebb magyar 
nyelvű leírása Magyar Elek Ínyesmester szakácskönyve című művében jelent meg (1932). 


Felhőatlasz 

(Cloud Atlas, amerikai-német sci-ft/fantasy 
dráma, 2012) 

Szereplők: Tom Hanks, Halle Berry, Hugh 
Grant, Susan Sarandon, Zhou Xun 
Rendező: Lana Wachowski, Andy 
Wachowski, Tom Tykwer 

Bemutató: 2012. november 22. 
Magyarországi forgalmazó: Budapest Film 


Egyre többen gondolják úgy, hogy véletlenek 
nincsenek — és valóban: ha végigtekintünk 
spontánnak tűnő döntéseinken és tetteinken, 
rájövünk, hogy azok milyen szépen illeszked- 
nek mások tőlünk látszólag teljesen függetlenül 
hozott döntéseihez és tetteihez. Ha nem zár- 
kózunk el mereven egy ilyen belső utazástól, 
szédületes felfedezéseket tehetünk, és talán a 
Nagy Tervet is megpillanthatjuk. Sokak meg- 
győződése, no meg az ősi mítoszok, valamint 
a világvallások szerint az egész Világmindenség 
ugyanilyen precízen összehangoltan működik 

— mi több számos, eddig merésznek tartott el- 
képzelést a modern fizika felfedezései is igazol- 
ni látszanak. 

A jellegzetes, finom stílusáról híres brit író, 
David Mitchell — A szellemíró szerzője — 2004- 
ben megjelent Cloud Atlas című regénye is a 
téren és időn felülemelkedő szükségszerűség 
témáját járja körül igen egyedi és izgalmas 
módon. Az idősíkok és műfajok között sűrűn 
ugráló, meglehetősen szerteágazó történet- 
ből a dramaturgiai nehézségek miatt azonban 
valószínűleg soha nem született volna film, ha 
Natalie Portman épp nem a regényt olvassa a V 
mint vérbosszú című film forgatási szüneteiben, 
és nem ajánlja azt be a rendező Wachowski- 
testvéreknek, akik a Mátrix-trilógiával írták be 
nevüket a filmtörténetbe. De, ugye, véletlenek 
nincsenek, így megszületett a valóságos sztár- 
parádét felvonultató film, amely nálunk is kiugró 
sikerre számíthat. Bónuszkért a film bemutatá- 
sával nagyjából egy időben végre magyarul is 
megjelenik az alapjául szolgáló regény. 


Félrefordítások mindenhonnan 


www.leiterjakab.blog.hu 


; UTAT 


Szakonyi Károly: Adáshiba 
Veszprémi Petőfi Színház 

Rendező: Tordy Géza 

Bemutató: 2012. december 14., 19 óra 


Feltűnt Önöknek, hogy manapság valahogy 
mintha kevesebb szó esne a televíziózás 
kártételeiről? Végső soron nem csoda, hi- 
szen az emberiséget a reménytelen elbutu- 
lástól és aszociálissá válástól féltők bőven 
találnak egyéb, sokkal veszélyesebbnek ítélt 
mumust. 1970-ben, a mű születéskor azon- 
ban még más volt a helyzet: a szárba szök- 
kenő gulyáskommunizmus . lábvíz-langyos 
állóvizében tapicskoló kisemberek számára 
sokszor tényleg ez a doboz jelentette a vilá- 
got. A menekülést a szürke - legalábbis an- 
nak érzett — világtól, a halálosan unt családi 
élettől, és általában mindentől. Sör, esztrád- 
műsor, focimeccs: full-extrás, különbejáratú 
pokol. De legalább nem kellett gondolkodni, 
érezni. Lehet, hogy a beszédes nevű Bó- 
dogékon is már csak a Megváltó segíthet? 
Pedig csak egy mozdulatot kéne tenniük, és 
el kéne kezdeniük végre igazán élni. Bizony, 
nekünk is, itt, most, 2012-ben. 


További információ: www.petofiszinhaz.hu 


Valószínűleg sokakkal előfordult már, hogy egy idegen nyelvről magyarra lefordított könyv olvasása 
közben érezték: hajszál van a levesben. Ha ez csak egyszer-kétszer fordul elő pár száz oldalon, 
még elmegy, de ha egy egész könyv fordítása csapnivaló (példának okáért az egyik Nobel-díjas író 
legnépszerűbb regénye bizony ilyen), az már több mint bosszantó. Az ok a legtöbb esetben a hibás 
fordítás, illetve az, hogy a fordító igazándiból magyarul sem tud. De a könyvek még csak hagyján: 
a különböző termékcímkék, használati leírások, étlapok csak úgy hemzsegnek a , szarva közt a 
tőgyét" jellegű bakiktól. Még ennél is kínosabbak a félrefordított újságcikkek, amelyeket más saj- 
tótermékek is gondolkodás nélkül átvesznek. A népszerű blogban - amelyet a szemfüles, a slend- 
riánságot megunt olvasók szorgalmasan látnak el témával — bőven találhatunk példákat a fentiekre. 
Nem jár tehát rosszul, aki röhögéssel vagy épp dühöngéssel kívánja felpörgetni pillanatnyilag leült 
hangulatát, de ami ennél sokkal fontosabb: az idegen nyelvet tanulók vagy a magukat igényességre 
szoktatni szándékozók szórakozva vonhatnak le rengeteg tanulságot a posztokból. 


Murakami Haruki: 
Amire futás közben 
gondolok 

Geopen Könyvkiadó 


A futás érdekes dolog. A legtöbben az első 
heteket kínszenvedésként élik meg, aztán 
egyszer csak azon veszik észre magukat, 
hogy már nem tudnak meglenni nélküle. 
No, nem csak formásogdó testük és jobb 
fizikai közérzetük miatt: a lélek kitisztul az 
intenzív mozgás közben, lehetővé téve, 
hogy az ember gondolatai szárnyalni kezd- 
jenek. A gondolatnak pedig teremtő ereje 
van. Mint oly sokan mások, a világhírű ja- 
pán író is afféle kondíciójavító tevékeny- 
ségként kezdett el futni, hogy aztán mára 
a világ leghíresebb maratoni futóversenye- 
inek résztvevője legyen. A futás azonban 
Murakami számára sem csak testedzés, 
hanem az alkotói folyamat -— mára már 
pótolhatatlan — része. Egy biztos: a Nor- 
vég erdő című, magyar nyelvre is lefordí- 
tott regényével világhírűvé vált japán író új 
könyvének elolvasása után a futástól eddig 
valamiért ódzkodók is másként tekintenek 
majd erre a sportra, amely mélyen spiritu- 
ális volta miatt az egész életünket képes 
új — jobb - irányba terelni. 


901 gabe egere 


Haruki 


Amerikai karmester, 

, úttörő" művek a 

Nemzeti Filharmonikusok 
hangversenyén 

Művészetek Palotája, Bartók Béla Nemzeti 
Hangversenyterem 

2012. december 5., szerda, 19:30 


Egy magasan jegyzett amerikai dirigens, a Kan- 
sasi Szimfonikusok zeneigazgatója, Michael 
Stern -— a hegedűművész Isaac Stern fia — lesz 
annak a hangversenynek a karmestere, melynek 
első száma Leonard Bernstein Oscar-díjra je- 
lölt zenéje, az On the Waterfront — A rakparton 
című film zenéjéből készült szvit. Az 1954-ben 
bemutatott, a New York és New Jersey dokkjait 
uraló maffiák üzelmeiről szóló, Marlon Brando 
főszereplésével forgatott filmhez készült zene 
zord és egyben romantikus. Ezt követi Bo- 
huslav Martinú /V. szimfóniája, amelyet a náci 
megszállás elől Párizsból az Egyesült Államokba 
kivándorolt cseh nemzetiségű, de román gyö- 
kerekkel is rendelkező zeneszerző -— többi öt 


írt. Őt Prokofjevvel, Stravinskyvel és Bartókkal 
együtt, azon alkotók közé szokták sorolni, akik 
a kelet-európai zenei hagyományokat egyesí- 
tették az európaiakkal, új zenei nyelvet, egyéni 
stílust hozva létre. Ennek a törekvésnek egyik 
első emblematikus alkotása, Igor Stravinsky 


Tavaszi áldozata zárja a hangversenyt. A Képek 
a pogány Oroszországból alcímet viselő, kon- 
certdarabbá lett balettzenéhez a zenetörténet 
egyik legnagyobb botránya fűződik: az 1913-as 
bemutatón a zene ritmikai összetettségét, zse- 
niális hangszerelését, színeit, lendületét, líráját 
csodálók összeverekedtek a párizsi közönség 
nemesebb témákhoz szokott rétegével, amelyet 
felháborított a mű nyers, barbár hangvétele és 
kemény disszonanciái. A mű merészsége ma is 
szembetűnő. 


Jegyek és információk: www. filharmonikusok.hu 

így szerettek ők 
Iirodalomtorténeti 


románcok 


a Facebookról 


Nyáry Krisztián 
kommunikációs 
szakember, egy- 
kori irodalomtör- 
ténész tavasszal 
minden különö- 
sebb terv nélkül 
osztott meg a Fa- 
cebookon egy régi 
fotót a gondtala- 
nul síelő Radnóti Miklósról és feleségéről. 
Kedvet kapott, hogy előkeresse szerelmes 
művészek hasonló képeit, s történeteiket 
kis etűdökben foglalja össze. Mire fel- 
eszmélt, ezrek követték és osztották meg 
napi képes sztorijait a saját falukon, kö- 
vetelve a folytatást. A közösségi média 
páratlan infotainment sikertörténete most 
ott tart, hogy könyvben is elérhetők a je- 
les magyar költők és írók saját románcai. 
Szerelmi történetek, amelyekről nem hall- 
hattunk az iskolában. 


Úgy látszik, az akadémikus cenzúra elsősor- 
ban a politikát és a szexet szokta kiszűrni a 
klasszikusok életrajzából. Melyik nálad elme- 
sélt szerelmi történetbe szólt bele a politika 
tragikusan vagy komikusan akár? 

A huszadik században mindegyikbe. A világ- 
háborúk, Trianon, a világválság, a fasizmus, a 
Holokauszt, a bolsevizmus, "56: nincs olyan ma- 
gyar művész, akinek mindez ne alakította volna 
a sorsát. Akár úgy, hogy mermnie kellett, akár úgy, 
hogy nem publikálhatott, akár úgy, hogy bele- 
halt. Volt, aki tisztességesen viselkedett, volt, 
aki gyáván, és volt, aki aktív gazember volt. Én 
a tisztességesekről, az igazi hősökről szeretek 

mesélni. A személyes kedvencem Tersánszky 
Józsi Jenő, aki Horthytól Szálasin és Rákosin 
át Kádárig minden rendszernek fityiszt mutatott, 
nem alkudott meg, de nem vált tragikus figurává, 
megmaradt tisztességes kocsmai vagánynak. 
Amikor egy Rákosit dicsőítő kötetbe kértek tőle 
írást, másokhoz hasonlóan ő is küldött egy no- 
vellát. Csakhogy az ő elbeszélése egy nevetsé- 
ges pojácáról szólt, aki nadrágtartós szobrokat 
csináltat magáról. Nem volt nehéz ráismerni a 
hózentrágert kedvelő Rákosira. Tersánszky éve- 
kig tiltólistára került, jobb híján a gyerekirodalom 
maradt neki. Ennek köszönhetjük a Misi Mókust. 


Lássuk a szenvedélyt is. Melyik magyar írók 
voltak híres nőcsábászok, és kik voltak, 
akiket az elutasítás, a szerelmi ínség kínzott 
akár egy életen át? 

Ha lenne nőcsábászati olimpia az irodalomtör- 
ténetben, akkor Ady Endre, Déry Tibor és Szabó 
Lőrinc állnának a dobogón, de pontszerző lenne 
Tamási Áron és Móricz Zsigmond is. Móricz eb- 
béli tehetségéről most megjelent naplója tanús- 
kodik; volt, hogy két nőnek küldte el egyszerre 
ugyanazokat az udvarló leveleket, ráadásul si- 
kerrel. Az örökké reménytelen szerelmesek top- 
listáját minden bizonnyal Juhász Gyula vezetné, 
aki mindössze tíz percre találkozott múzsájával, 
az Anna-versek ihletőjével. A színésznő nem is 
tudta, hogy a költő szerelmes belé. De ne feled- 
kezzünk meg azokról sem, akik életük végéig 
kitartottak ugyanazon nő mellett, és boldogan 
éltek mellette halálukig. Mikszáth vagy Benedek 
Elek a legszebb példái ennek. 


Kaptál egy érdekes kritikát feminista 
irányból: mintha etűdjeid megdicsőítenék a 


NYÁJ 


e, 


ÍGY 


VZERETT 
ŐK KANNSTÉR ON 


férfifölényt ezekben a párkapcsolatokban. 
Indokolt lehet-e a rosszallás régi szerel- 
mek igazságtalanságai miatt? 

Valódi történeteket mesélek el, és ezek több- 
ségében a nők valóban igazságtalanabb hely- 
zetben vannak. De nem azért, mert én így sze- 
retem, hanem mert egy nőnek még a huszadik 
században is nehezebb dolga volt egy férfinél, 
ha úgy akart szabad, független és önazonos 
lenni egy párkapcsolatban, hogy ne menjen 
szembe a társadalmi konvenciókkal. A felvi- 
lágosult, modern Nyugatba tízszer annyi férfi 
publikált, mint nő. Ez lehet igazságtalan, de 
ettől még tény, adottság. Egy nőbolond férfiról 
ma is mosolyogva mondják, hogy , szerelmes 
a női nembe", egy nőnél fordított esetben ez 
többnyire pejoratívan hangozhat el. Egy 50 
éves férfi ma is könnyebben újrakezdheti az 
életét, mint egy azonos korú nő, és ez még 
inkább így volt száz éve. De van ellenpélda is: 
Dénes Zsófia 80 éves korában hozzáment egy 
nála 30 évvel fiatalabb férfihoz, és még húsz 
évet éltek együtt boldogan. Kétségtelen, hogy 
ez a ritkább. 


A napokban került a könyv a boltokba. Mi- 
ben több ez az igazán szép kiállítású kötet, 
mint a sorozat a Facebookon? 

Facebook-posztot például nem lehet ajándék- 
ba adni karácsonyra, ezt viszont igen. Egyéb- 
ként minden történet bővebb, részletesebb a 
Facebookon közölt bejegyzésnél. Új képek is 
kerültek a kötetbe, és minden sztorit kiegészít 
egy kapcsolódó műrészlet vagy levélrészlet is. 
Akit pedig jobban érdekel egy-egye téma, az 
alapos könyvajánlót is talál a függelékben. Ráa- 
dásul friss könyvillata van, ez is fontos. 


Fél a kamatoktól? 
Nálunk nem kell. 


12 havi kamatmentes részletfizetés 
IBM System x, Power Systems, Storage 
és IBM szoftver termékekre 


Az IBM System x, Power Systems szerverekkel és IBM tárolórendszerekkel Ön a nagyobb 
memória- és tárolókapacitásnak köszönhetően nagyobb terheléssel is magabiztosan 
megbirkózhat anélkül, hogy újabb és újabb szervereket kellene munkába állítania. Tárolási 
infrastruktúrájának hatékonyságát pedig az IBM System Storage lemezes és kazettás 
rendszereivel növelheti, mely a megnövekedett adatmennyiség könnyebb kezelését segíti elő. 
Befektetése biztosan megtérül, sőt most igazán könnyű új IBM szerverhez és tárolórendszerhez 
jutni. Ha bővíteni, fejleszteni vagy modernizálni szeretne, de a teljes keret nem áll rendelkezésre, 
válassza az IBM Global Financinget, és vásároljon 12 hónapi, 090-os részletfizetési 

ajánlatunk keretében! 


Általános feltételek: 

Finanszírozás típusa: 12 havi részletfizetés (havonta, előre történő fizetés) 

Szerződéses érték: 10 000 USD-tól 500 000 USD-ig 

Termékkör: minden IBM System x, Power Systems, Storage és IBM szoftver termékre" 
Érvényesség: 2012. december 31. 


Értékesítési csatorna: IBM közvetlen és Business Partnerek által értékesített IBM System x, 
Power Systems, tárolórendszer és IBM szoftver termékekre érvényes 


Kontakt személy: 

Dr. Kováts Dénes 

E-mail: denes.kovats(Odhu.ibm.com 
Telefon: 436 1 382 5793 

Mobil: --36 20 823 5793 


" Szoftver termékek esetében a részletfizetési összeg minimum 509-a új licenszeket kell, hogy tartalmazzon. 

Kötelező érvényű ajánlathoz IBM hitelvizsgálat szükséges. 

Az IBM fenntartja a jogot az ajánlat értesítés nélküli kiterjesztésére vagy visszavonására. Az IBM hardvertermékei új vagy újrafelhasználásra 
alkalmas, használt alkatrészekből készültek. A garancia minden termékre vonatkozik. A termékekre vonatkozó garanciákat megtekintheti: 
http://www.ibm.comlservers/support/machine warranties. Az IBM garanciája harmadik fél termékére és szolgáltatására nem vonatkozik. 

Az IBM márkanév, az IBM logó és a System x márkanevek a világ számos hatóságánál bejegyzett védjegyek. Az IBM védjegyeinek jelenlegi 
listája elérhető az interneten, a , Copyright and trademark information" alatt, a www.ibm.com/legal/copytrade.shtmlcímen. 

Copyright IBM Corporation 2012. Minden jog fenntartva. 

Korszakváltás az informatikában 
szakértelem, integráltság, egyszerű használat - 
ez az IBM PureSystems 


Világunk folyamatos változásai gyakran aprók, és észrevétlenül kúsznak be a mindennapokba, azonban 
mindannyian jól emlékszünk olyan jelentős mérföldkövekre, amelyek akár egyik napról a másikra, 
fundamentálisan változtatták meg azt az üzleti környezetet, amelyben mozgunk. 


Legyen részese most Ön is egy ilyen változásnak, mellyel az IBM 2012-ben új alapokra helyezi az informatikát! 
A PureSystems szakértelem mintákat integráló rendszer, mely az IBM évtizedek során felhalmozott 
tapasztalataira épül. Emellett ötvözi a felhő-alapú rendszerek rugalmasságát és a munkaterhelésre hangolt 


szoftver-alkalmazások egyszerűségét. 


Az új termékről érdeklődjön IBM kereskedőjénél. 
További információ: www.ibm.hu 


